Laqgħa Nru 29

Il-Ġimgħa, 10 ta' Lulju 2015

Stampat fl-Uffiċċju tal-Iskrivan

Prezz €2.50

Laqgħa Nru 29

Il-Ġimgħa, 10 ta' Lulju 2015

Il-Kumitat iltaqa' fil-Palazz, il-Belt Valletta, fis-6.16 p.m.

Il-Minuti tal-Laqgħa Nru 28, li saret fis-27 ta' April 2015, ġew ikkonfermati.

MR SPEAKER (Onor. Anġlu Farrugia): Ngħaddu issa għax-xogħol tal-Kamra.

Insejjaħ lid-Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali.

LOUIS GRECH (Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali): Sur President, nitlob lill-Whip tal-Gvern biex jagħti l-programm tax-xogħol tal-Kamra.

MR SPEAKER: Hawn talba biex membri tal-media jidħlu fil-Kumitat biex jieħdu xi filmati u ritratti.

Il-permess ingħata.

MR SPEAKER: Insejjaħ issa lill-Onor.

GODFREY FARRUGIA: Qabelxejn, skont ftehim li konna lħaqna barra mill-Kamra jien u l-Onor.

David Agius, u li kien ikkomunikat bil-miktub lill-Grupp Parlamentari tal-Oppożizzjoni nhar it-3 ta' Lulju fit-3.15 p.m., aħna konna ddeċidejna li nhar it-Tnejn nibdew billi niddiskutu mozzjoni nru 150 dwar l-Edukazzjoni, li kienet qajmet l-istess Oppożizzjoni.

Bħala xogħol tal-Kamra, din il-ġimgħa li ġejja rridu niddiskutu l-Iżvilupp Sostenibbli, li hija sezzjoni waħda bla vot.

M'hemmx dubju li rridu wkoll niddiskutu r-Regolatur tal-Ilma u tal-Enerġija, Mozzjoni nru 105, u l-Avviż Legali nru 93 tal-Intern u r-recommittal tal-Intern.

Hemm ukoll id-diskussjoni dwar it-Tribunal, l-Ambjent u l-Ippjanar – id-demerger.

Sintendi, biex isir dan kollu, apparti s-seduti tat-Tnejn, it-Tlieta u l-Erbgħa, jista' jagħti l-każ li jkollna bżonn ta' xi seduti li huma extra minn hekk.

MR SPEAKER: Jiġifieri, nhar it-Tnejn għandna l-Mozzjoni nru 150, hux hekk?

GODFREY FARRUGIA: Fir-rigward ta' Mozzjoni nru.

150, konna tkellimna dwarha jien u l-Onor.

Agius barra mill-Kamra, u ftehmna dwarha.

MR SPEAKER: Tan-naħa l-oħra qed jgħidu li le – ħalli naraw.

GODFREY FARRUGIA: Se nagħti point of information.

L-aħħar darba li dan il-Kumitat iltaqa' huwa meta konna fil-Parlament l-antik, fil-Palazz.

Minn dakinhar 'il hawn, kif kienet il-prassi – u li hija prassi eżemplari ħafna – jien u l-Onor.

Agius konna niltaqgħu b'mod regolari mhux fil-preżenza tiegħek, Sur President, imma bi ħbiberija, u konna niftehmu aġenda, liema aġenda jien kont nagħmel ħilti li tiġi miftehma qabel il-Grupp Parlamentari tagħhom biex b'hekk nagħti l-opportunità li huma jkunu jistgħu jippreparaw.

Dan għamiltu l-istess nhar il-Ġimgħa li għaddiet, 3 ta' Lulju 2015.

Li ġara huwa li, matul dik il-ġimgħa, l-affarijiet inbidlu.

Fl-aħħar seduta li kellna – l-Erbgħa – sa madwar is-6.45 p.m., id-deċiżjoni kienet – u għadha – hekk kif ittieħdet meta jien kont kellimt lill-Onor.

Agius ikkomunika miegħi li ma jaqbilx ma' dik id-deċiżjoni – hu sejħilha informazzjoni – biex nhar it-Tnejn li ġej nagħmlu Legal Notice.

Ngħarraf lill-Kumitat li l-insistenza biex issir dik il-Legal Notice ma kenitx min-naħa tiegħi, imma kienet min-naħa tal-Onor.

Agius fejn hu, b'mod persistenti tul ġimgħa sħiħa, qalli biex nagħtih dik il-Legal Notice on a Monday.

MR SPEAKER: Grazzi.

Ħalli nisma' lill-parti l-oħra.

L-Onor.

DAVID AGIUS: Sur President, nieħu pjaċir nisma' lill-kollega tiegħi jgħid li għal xahrejn sħaħ ħdimna mingħajr ma kellna bżonn inlaqqgħu l-House Business Committee.

Allura, sta għalih ukoll li jifhem li meta jien ngħidlu li ma nistgħux nagħmlu mozzjoni, inkun qed nagħmel hekk għax ikun hemm raġuni warajha.

Ir-raġuni hija sempliċi: din il-mozzjoni ġiet ipproponuta mill-Kap tal-Oppożizzjoni li nhar it-Tnejn se jkun imsiefer.

Jien informajt lill-Onor.

Farrugia b'dan, anke quddiem l-Iskrivan tal-Kamra, imma hu baqa' jinsisti li għandna nagħmlu din il-Legal Notice dwar l-Edukazzjoni nhar it-Tnejn, meta l-Kap tal-Oppożizzjoni li huwa l-proponent ta' din il-Legal Notice – mhux tal-Legal Notice per se, imma tal-mozzjoni li temenda l-Avviż Legali – u l-Onor.

Hija ħaġa naturali li allura ma nistgħux nagħmluha nhar it-Tnejn.

Nistgħu nagħmluha f'ġurnata oħra, pereżempju l-ġimgħa ta' wara.

MR SPEAKER: Grazzi.

LOUIS GRECH: Jien qed nifhem li kien hemm ftehim.

Biex ikun hemm il-ftehim irrid ngħidlek iva, imma jien qatt m'għidtlu iva.

Jien għidt lill-Onor.

Farrugia li se mmur lura għand il-Grupp Parlamentari, imma nhar it-Tnejn il-Kap tal-Oppożizzjoni se jkun iċ-Ċina.

Ħalli issa nisimgħu x'għandu xi jgħid l-Onor.

LOUIS GRECH: Ejja nassumu li kien hemm ftehim, però sussegwentement għidtlu li tixtieq tbiddel l-informazzjoni –jew, kif sejjaħlu inti, il-ftehim – għax il-Kap tal-Oppożizzjoni se jkun imsiefer.

Anke jekk ikun hemm ftehim, inti tara li hija aktar idonea li l-mozzjoni ma ssirx nhar it-Tnejn, imma ssir f'ġurnata oħra meta l-Kap tal-Oppożizzjoni jkun jista' jattendi.

Inti mort u ftehmt mal-Onor.

Farrugia, imma allavolja kien hemm dak il-ftehim, dan ma jistax isir.

MR SPEAKER: Kien hemm dak l-understanding, ejja npoġġuha hekk, ħalli ma noqogħdux ngħidu li kien hemm ftehim.

LOUIS GRECH: Kollox sew, kien hemm dak l-understanding li l-mozzjoni ssir nhar it-Tnejn, u inti qed tgħid li l-proponent, li huwa l-Kap tal-Oppożizzjoni, mhux se jkun hawn, per konsegwenza li, jekk jista' jkun, ma nagħmluhiex nhar it-Tnejn li ġej imma ssir f'ġurnata oħra.

Issa, tista' tgħidilna meta l-Kap tal-Oppożizzjoni se jkun imsiefer?

DAVID AGIUS: M'hemmx problema, din hija xi ħaġa pubblika, minn Ħadd sa Ħadd.

MR SPEAKER: Anke jekk mhix pubblika!

DAVID AGIUS: Din hija xi ħaġa pubblika, minn Ħadd sa Ħadd.

MR SPEAKER: Jiġifieri, mill-Ħadd li ġej sal-Ħadd ta' wara.

Għal żjara fiċ-Ċina, għandek ġurnata tivjaġġa 'l hemm, u oħra tivvjaġġa 'l hawn.

Nistgħu nimxu fuq programm ieħor għall-ġimgħa d-dieħla?

DAVID AGIUS: Jien għamilt dan il-punt nhar l-Erbgħa, mhux illum.

Illum qegħdin f'pożizzjoni aħjar għax għandna d-dati wkoll.

DAVID AGIUS: Bid-dati b'kollox jiena tajt nhar l-Erbgħa li għadda!

GODFREY FARRUGIA: Huwa minnu li dan il-punt sar mill-Onor.

Agius nhar l-Erbgħa; imma, wara kollox, irridu niddiskutuh.

DAVID AGIUS: X'punt ieħor għidtlek?

GODFREY FARRUGIA: Il-punt kien li aħna ftehmna li konna se niddiskutu – u inti taf – …

DAVID AGIUS: Mhux inti ddeċidejt li tagħmilha nhar it-Tnejn!

Jien ili tliet ġimgħat ngħidlek!

MR SPEAKER: Jekk jogħġobkom.

Issa għandna din il-pożizzjoni.

GODFREY FARRUGIA: Jew se nkunu factually correct, jew se nżommu l-integrità tagħna tal-kliem li għandna bħala rġiel ...

DAVID AGIUS: Mela jien qed insemmilek il-House Business Committee?

Ma nafx kif għamilna dawn ix-xahrejn.

MR SPEAKER: Ejja nimxu b'kawtela.

M'għandniex għalfejn noħolqu polemika.

Anzi l-airconditioning qiegħed tajjeb illum, jiġifieri hawn arja friska!

L-Onor.

MARIO DE MARCO: (Interruzzjonijiet) Kollox sew, hemm understanding f'dan is-sens.

Hemm possibbiltà li se mai minflok, nagħmlu l-Mozzjoni nru.

252 tal-Garanzija Bankarja?

GODFREY FARRUGIA: Dik hija mozzjoni oħra li konna pposponejna, jew inkella nistgħu nużaw il-Legal Notice tagħkom stess dwar il-Kunsilli Lokali, pereżempju.

Farrugia li jien se nkun imsiefer miegħek nhar it-Tnejn?

Għandna delegazzjoni parlamentari f'Ċipru.

LOUIS GRECH: Imma, apparti minn hekk, l-Onor.

Agius huwa l-proponent ta' dik il-mozzjoni.

MR SPEAKER: Fil-fatt, l-Onor.

DAVID AGIUS: Il-Ħamis.

Dawn huma affarijiet li jekk tara x-xogħol tal-Kamra u l-Ordnijiet tal-Ġurnata, għandek issib kollox.

MR SPEAKER: Onor. Agius, m'għandekx għalfejn tispjega dwar dan.

DAVID AGIUS: Jiġifieri dawn mhumiex affarijiet ġodda …

MR SPEAKER: Ma ġara xejn.

GODFREY FARRUGIA: Ġieli jkun hemm xi ħadd li jipproponi mozzjoni, u xorta niddiskutu dik il-materja mingħajr il-preżenza ta' dak li jkun.

MR SPEAKER: Dwar il-mozzjoni li ppropona l-Onor.

Fil-fatt, aħna se nitilqu t-Tnejn wara nofsinhar għal din iż-żjara ta' importanza storika.

Ċipru qed jikkommemoraw il-41 anniversarju mill-Kolp ta' Stat li seħħ kontra d-demokrazija ta' Ċipru fl-1974.

Kif jaf kulħadd, dakinhar kienet Malta li tat refuġju lill-Arċisqof Makarios, għalhekk se jsir diskors mill-President u minni f'isem il-Parlament ta' Malta, imbagħad se jkollna laqgħat mal-President tar-Repubblika, mal-President tal-Parlament Omirou, kif ukoll mas-Sindku ta' Nikosija, u anke f'Paphos minn fejn saret il-ħarba ta' Makarios bil-helicopter, qabel ġie jiġri għal Malta minħabba li kien se jiġi assassinat.

Fil-fatt kien sab ir-refuġju f'Malta.

Din hija kommemorazzjoni marbuta biss ma' Malta, u se jagħmluha apposta minħabba Malta, għax kienet Malta dak il-post illi għen lill-President Makarios biex bis-saħħa t'hekk, ftit tal-ġranet wara, seta' imur jindirizza lill-Ġnus Magħquda.

Din kienet ftit informazzjoni dwar iż-żjara f'Ċipru ladarba dħalna uq dan il-punt.

Issa, nerġgħu nkomplu fuq ix-xogħol tal-Kamra.

L-Onor.

GODFREY FARRUGIA: Onor. de Marco, inti qed tissuġġerixxi li nagħmlu Mozzjoni Nru 252.

Jekk m'iniex sejjer żball, il-Ministru Edward Scicluna mhux se jkun hawnhekk nhar it-Tnejn.

Nista' niċċekkja malajr u nagħti l-informazzjoni, bil-permess tal-Kumitat. … (Pawsa) … Hekk hu, l-Onor.

Edward Scicluna mhux se jkun hawnhekk għax se jkun fuq ħidma uffiċjali, fejn se jitlaq fil-11 ta' Lulju 2015 u se jirritorna fid-19 ta' Lulju 2015.

LOUIS GRECH: Ħalli niċċara xi affarijiet.

Intom qed tgħidu li f'dik il-ġurnata, fejn hemm Mozzjoni Nru 150 ...

MARIO DE MARCO: Flok Mozzjoni Nru 150 nistgħu nagħmlu Mozzjoni 193, ladarba l-Onor.

Scicluna se jkun imsiefer.

GODFREY FARRUGIA: Sur President, dwar Mozzjoni Nru 193 hemm ftehim li barra l-Kamra se jiltaqgħu ż-żewġ partijiet dwar mozzjonijiet dwar id-diżabilità, li tinkludi mhux biss Mozzjoni Nru 193, imma wkoll mozzjoni oħra dwar il-Konvenzjoni tal-Istati Magħquda u Liġi oħra ta' diżabilità biex jaraw b'liema ordni għandhom jimxu, liema ftehim ilħaqnieh bejnietna, u għalhekk iż-żewġ partijiet għandhom jiltaqgħu.

Biss jien għadni ma ġejtx b'risposta min-naħa tal-Oppożizzjoni.

MARIO DE MARCO: Mozzjoni Nru. 243?

GODFREY FARRUGIA: Bin-numri ma' niftakarhomx.

X'inhu t-titolu tagħha?

MR SPEAKER: Dik hija l-mozzjoni biex temenda l-Avviż Legali nru.

140 tal-2015 li jipprovdi għat-Twaqqif ta' Istitut għall-Edukazzjoni.

Onor. Farrugia, l-Avviż Legali ġie mqiegħed fuq il-Mejda tal-Kamra fl-4 ta' Mejju 2015.

MARIO DE MARCO: Estendejnieha għal 60 jum.

MR SPEAKER: Dik ġiet imressqa mill-Onor.

Ovvjament, il-counterpart irid ikun il-Ministru Evarist Bartolo; għalhekk, l-Onor.

GODFREY FARRUGIA: Iva, imma rridu naraw ukoll x'inhu l-programm tagħna għal dik il-ġimgħa.

MR SPEAKER: Jien qed nipprova nassisti kif nista'.

GODFREY FARRUGIA: Bħalma semmejt ukoll, wasalna għal Mozzjoni 140.

MR SPEAKER: L-Onor.

MARIO DE MARCO: Aktar qabel issemmiet ukoll il-Liġi tad-Demerger, jiġifieri Bills nos.

107, 108 u 109.

Aħna għamilna l-pożizzjoni tagħna fil-Plenarja bl-aktar mod ċar.

Se nuża l-House Business Committee biex nerġa' nappella lill-Gvern li hemm proċess ta' public consultation li huwa miftuħ.

Naħseb li s-Soċjetà Ċivili wriet ukoll bl-aktar mod ċar li tixtieq li d-dibattitu jiġi sospiż sakemm jingħalaq il-perijodu ta' public consultation.

Dalgħodu stess ħarġet stqarrija tal-Front Ħarsien ODZ fejn qed jagħmlu appell lil dan il-Parlament biex jieqaf id-dibattitu tat-Tieni Qari sakemm jingħalaq il-proċess ta' public consultation.

M'iniex se nidħol fir-raġunijiet għal dan, imma qed nerġa' nagħmel appell lill-Gvern biex, fejn għaddew 30 xahar biex il-Gvern jagħmel dawn l-abbozzi ta' liġijiet, issa jistenna erba' ġimgħat oħra sakemm tingħalaq il-public consultation.

MR SPEAKER: L-Onor.

LOUIS GRECH: Aħna nemmnu li hemm distinzjoni.

Aħna bdejnieh it-Tieni Qari, u nemmnu li t-Tieni Qari għandu jispiċċa.

Aħna se nagħtu kas ta' dak li qed jgħidu s-Soċjetà Ċivili u l-NGOs.

Fil-fatt, tajna erba' ġimgħat biex ikunu jistgħu jagħmlu s-submissions tagħhom, anke bil-miktub.

L-aktar stadju li huwa rilevanti biex niddiskutu s-suġġerimenti, submissions jew rakkomandazzjonijiet huwa fl-istadju ta' Kumitat tal-Abbozzi li qed ngħidu li se jiġi wara t-Tieni Qari.

Ma nemmnux li hemm raġuni valida li jieqaf it-Tieni Qari ladarba għandek il-kumitat li ġej fi stadju aktar 'il quddiem.

L-Oppożizzjoni kellha l-Abbozz madwar erba' ġimgħat ilu; mis-16 ta' Ġunju 2015 allura kellha żmien biżżejjed biex tifli dawn il-liġijiet.

Jiena nemmen li ladarba t-Tieni Qari nbeda, inkunu qed nibagħtu messaġġ ħażin jekk dan ma jitkompliex u jitwaqqaf fin-nofs.

MARIO DE MARCO: Il-kwestjoni kollha mhijiex kemm dan l-Abbozz ta' Liġi ilu għand l-Oppożizzjoni jew le: seta' kien għand l-Oppożizzjoni tliet xhur qabel.

Il-kwestjoni kollha hi li aħna, fl-aħħar mill-aħħar, meta nitkellmu fil-Parlament m'aħniex qed nitkellmu biss għan-nom tagħna nfusna, imma wkoll għan-nom tas-soċjetà hemm barra.

Is-Soċjetà Ċivili li aħna nirrappreżentaw u nitkellmu għan-nom tagħha – kif jitkellmu wara kollox anke l-kelliema tal-Gvern – uriet ix-xewqa li jkun hemm aktar żmien.

Dan l-Abbozz ta' liġi ġie ppubblikat bħal- lum ġimgħa.

L-ewwel laqgħa ta' konsultazzjoni pubblika saret nhar it-Tlieta ta' din il-ġimgħa, liema laqgħa ngħatat preavviż biss ta' 24 siegħa, jew saħansitra inqas, kif intqal minn ċerti soċjetajiet.

Dan ifisser li meta wieħed se jkun qed jitkellem fl-istadju tat-Tieni Qari, mhux se jkun f'pożizzjoni li jirrifletti dak li taħseb is-Soċjetà Ċivili dwar dan l-abbozz.

Dan huwa l-punt li qed nipprova nagħmel, li s-Soċjetà Ċivili ma kellhiex iż-żmien biex tifli dan l-Abbozz.

Naħseb li bħala deputati li nirrappreżentaw mhux biss il-partiti politiċi, iżda l-poplu hemm barra, huwa importanti li fid-diskussjoni tagħna nirriflettu wkoll dak li s-Soċjetà Ċivili tista' taħseb favur jew kontra dan l-Abbozz ta' Liġi li qed jiġi diskuss.

MR SPEAKER: L-Onor.

LOUIS GRECH: Kif qal l-Onor. de Marco, mhijiex prerogattiva tal-Oppożizzjoni biss li tisma' x'għandhom xi jgħidu n-nies hemm barra, imma wkoll tal-Gvern.

Aħna nemmnu li dan l-istess proċess jista' jsir meta niġu fl-istadju ta' Kumitat.

L-ewwel nett, irrid ngħid ukoll li dik il-laqgħa saret b'urġenza għax kien hemm talba minn għandna u min-naħa tal-Oppożizzjoni għal laqgħa urġenti.

Kien hemm ittra, jekk m'iniex sejjer żball, fejn rajt talba għal laqgħa urġenti.

Allura, ladarba l-Oppożizzjoni talbu li jkun hemm laqgħa urġenti, aħna rajna li l-aktar żmien ta' urġenza li stajna nagħmlu din il-laqgħa kien it-Tlieta, għax irċevejna r-rikjesta l-Ħadd jew t-Tnejn ta' qabel.

Aħna qed ngħidu wkoll li se nagħtu kas ir-riflessjonijiet li se jagħmlu l-NGOs u s-Soċjetà Ċivili, u li l-Oppożizzjoni se tkun tista' titkellem dwarhom fit-tieni parti tal-proċess, li huwa l-proċess ta' Kumitat.

MR SPEAKER: L-Onor.

MARIO DE MARCO: Fl-istadju ta' Kumitat wieħed jidħol fid-dettall tal-liġi, mentri fit-Tieni Qari wieħed jidħol fl-aspetti diversi tal-liġi, jiġifieri wieħed jitkellem fuq il-prinċipji importanti u fuq il- dispożizzjonijiet varji tal-liġi.

Naħseb li aħna ma rridux li s-Soċjetà Ċivili tagħtina l-ħsieb tagħha biss fuq id-dettall tal-liġi, imma anke fuq il-ħsieb u l-prinċipju tal-liġi.

Ma naħsibx li public consultation qiegħda fuq il-wording jew id-drafting tad-dispożizzjonijiet tal-artikoli.

Fl-istadju tal-Kumitat, aħna ġeneralment nidħlu fl-abbozzar jew fid-drafting tal-liġi.

Ma naħsibx li aħna qed ngħidu lis-Soċjetà Ċivili biex tgħidilna jekk għandniex inżidu jew innaqqsu xi sentenza jew xi comma 'l hemm u 'l hawn.

Għalhekk, fil-fehma tiegħi, bir-rispett kollu, ma nistax naqbel man-naħa tal-Gvern.

Importanti li anke f'dan l-istadju tat-Tieni Qari, li huwa wieħed mill-aktar stadji importanti ta' dibattiti fil-Parlament, wieħed għandu jissospendi d-dibattitu sakemm is-Soċjetà Ċivili jkollha ż-żmien u ċ-ċans li tagħtina l-opinjoni tagħha.

MR SPEAKER: L-Onor.

LOUIS GRECH: Jien nifhem dak li qed jgħid l-Onor. de Marco.

Biss, apparti l-fatt li d-demerger kienet waħda mill-proposti li aħna kellna fil-manifest elettorali, jien m'iniex qed nara għaliex fi stadju ta' Kumitat ma jistax jiġi diskuss il-prinċipju u d-dettall.

Jekk hemm affarijiet li huma tant ta' prinċipju – id-dettall ovvjament se jkun diskuss fl-istadju ta' Kumitat – naħseb li jistgħu jiġu riflessi anke fi stadju ta' Kumitat, apparti l-fatt li l-Oppożizzjoni setgħet tkellmet fuq il-prinċipju anke waqt id-dibattitu li għandna llum.

MR SPEAKER: L-Onor.

DEBORAH SCHEMBRI: Għalkemm jien naqbel perfettament li l-ispirtu tal-liġi li tkun quddiemna nkunu qegħdin nitkellmu fuqu l-aktar fit-Tieni Qari meta tkun qed tiġi mgħoddija liġi, dak illi qed nitkellmu fuqu, inkluż dak li tkun qed titkellem fuqu jew tkellmet fuqu s-Soċjetà Ċivili, ma jinbidel bl-ebda mod fit-Tieni Qari.

M'hemmx bdil għal-liġi fit-Tieni Qari għax il-bdil isir fit-Tielet Qari.

Mela allura, fl-istadju tat-Tielet Qari hemm iċ-ċans kollu li nkunu smajna, jekk tkun ħadet sehem, lill-Oppożizzjoni u lis-Soċjetà Ċivili.

Il-bdil li għandu jsir fil-liġi, jekk hemm bdil xi jsir, isir fit-tielet stadju, u allura, f'dan l-istadju, m'hemmx problema li jiġi diskuss it-Tieni Qari.

MR SPEAKER: L-Onor.

DAVID AGIUS: Sur President, kif tgħallimna, fl-istadju ta' Kumitat ma tistax titkellem fuq prinċipji, imma trid titkellem fuq il-klawsola li għandek.

Issa, jekk il-Gvern qed jgħid li se nibdlu dik il-prattika u li se jħalli d-deputati jitkellmu anke fuq il-prinċipju waqt l-istadju ta' Kumitat – mhux fit-Tielet Qari, għax it-Tielet Qari huwa l-vot finali – jien qed nifhem li min se jkun qed jippresjedi, jiġifieri l-iSpeaker, se jħalli lid-deputati jitkellmu mingħajr ma jwaqqafhom fuq il-prinċipju.

Allura mbagħad il-pożizzjoni tagħna hija differenti.

MR SPEAKER: L-Onor.

MARIO DE MARCO: Ma naħsibx li l-konsultazzjoni pubblika li intom ħriġtu hija limitata għad-drafting tal-liġi.

Ma naħsibx li intom qegħdin tgħidu lis-Soċjetà Ċivili hemm barra li m'intomx lesti li titkellmu u tisimgħu mingħandhom dwar il-prinċipji.

Allura x'qegħdin ngħidu?

Bir-rispett kollu, nafu biżżejjed li f'dan l-istadju tat-Tieni Qari hemm diskussjoni fuq il-prinċipju.

Jiġifieri, inti qed tgħid lis-Soċjetà Ċivili li l-opinjoni tagħha dwar il-prinċipju ta' din il-liġi għalikom m'hijiex importanti għaliex għandkom mandat elettorali?

Allura intom qed tgħidu li tridu tisimgħu biss fuq id-drafting ta' din il-liġi, iżda mhux fuq il-prinċipju?

Nittama li m'intomx qegħdin tgħidu hekk!

LOUIS GRECH: M'aħniex qed ngħidu hekk!

MARIO DE MARCO: Mela ladarba m'intomx qed tgħidu hekk, u ladarba l-konsultazzjoni pubblika hija wkoll miftuħa għall-prinċipji, allura dan id-dibattitu għandu jieqaf għaliex, bir-rispett kollu, fl-istadju tat-Tielet Qari u fl-istadju ta' Kumitat ma nistgħux nagħmlu diskussjoni dwar il-prinċipju.

Kif tafu intom kollha aktar minni hawn ġew, fit-Tielet Qari u fl-istadju ta' Kumitat nagħmlu biss diskussjoni ta' abbozzar ta' drafting finali ta' dik il-liġi.

Anke fl-istadju tat-Tieni Qari ġieli nagħmlu proposti ta' x'wieħed għandu jew x'ma għandux iżid.

Allura, bir-rispett kollu, ladarba fit-Tieni Qari nagħmlu diskussjoni fuq il-prinċipju u dwar x'għandu jiġi inkluż jew x'ma għandux jiġi inkluż, u għalhekk huwa importanti li nissospendu dan id-dibattitu sakemm nisimgħu lis-Soċjetà Ċivili.

MR SPEAKER: L-Onor.

LOUIS GRECH: Kien ikun aħjar kieku l-prinċipji tal-Onor. de Marco, li aħna rridu nagħtu kashom, kif se nagħtu kas x'inhuma jgħidu s-Soċjetà Ċivili u l-NGOs, ħarġu fiċ-ċar billi pparteċipa u tkellem fit-Tieni Qari.

Nemmen li l-Oppożizzjoni mhijiex kredibbli meta qegħda tgħid li ma tkellmitx għax riedet tirrifletti fuq veduti oħrajn.

Aħna diġà qed nagħtu spazju li jista' jkun hemm tibdil ta' klawsoli fit-Tieni Qari.

Nafu li se jkun hemm submissions, però l-Oppożizzjoni setgħet għamlet il-pożizzjoni tal-prinċipji tagħha ċara waqt dan id-dibattitu li għaddejjin bih bħalissa.

MR SPEAKER: L-Onor.

Louis Grech lil min qed jirrappreżenta; però huwa żgur li jien m'iniex qiegħed fil-Parlament biex nirrappreżenta lili nnifsi.

Jien qiegħed hawnhekk biex nirrappreżenta lill-poplu li eleġġieni, u anke lin-nies li ma vvotawlix; f'kelma waħda qiegħed hemmhekk biex nirrappreżenta lill-poplu Malti u Għawdxi kollu.

Is-Soċjetà Ċivili tifforma parti mill-poplu Malti u Għawdxi, u għalhekk, qabel ma nintervjeni fil-Parlament, nixtieq nisma' xi trid tgħid is-Soċjetà Ċivili fuq dan l-Abbozz ta' Liġi.

LOUIS GRECH: L-Onor. de Marco dejjem jassumi li qisu hu biss għandu l-prerogattiva li jitkellem f'isem il-poplu Malti u Għawdxi.

Aħna qed ngħidu li aħna wkoll nitkellmu f'isem il-poplu Malti u Għawdxi.

Il-fatt li qed tgħid li intom biss qed taraw x'inhuma l-concerns u l-aspirazzjonijiet tal-poplu Malti u Għawdxi naħseb li, fil-verità, din la hija korretta u taf tajjeb li hija żbaljata.

Ma tistax tieħu xi monopolju qiskom intom biss qed tirrappreżentaw l-interessi tal-poplu Malti u Għawdxi.

Il-Gvern ukoll, b'ċerta maġġoranza, qed jirrappreżenta l-aspirazzjonijiet u l-concerns tal-poplu Malti u Għawdxi.

MR SPEAKER: L-Onor.

GODFREY FARRUGIA: Ma rridx intawwal fuq is-suġġett, imma fl-opinjoni tiegħi, il-prinċipju ewlieni tad-demerger huwa li nagħtu saħħa lill-ambjent biex ikollu l-vuċi, l-awtonomija u l-indipendenza 'l bogħod mill-ippjanar.

L-għan u l-prinċipju fundamentali ewlieni tad-demerger huwa proprju dak li lil hinn minn kif inhuma l-affarijiet bħalissa, l-ambjent ikollu s-snien, daqskemm ikollu s-snien ukoll l-ippjanar, biex b'hekk nagħtu s-saħħa ħalli l-affarijiet isiru b'mod aktar idoneu.

Dan huwa l-prinċipju ewlieni li huwa spellut u ġustifikat fil-liġi.

MR SPEAKER: L-Onor.

DAVID AGIUS: Sur President, hawn nixtieq niġbed l-attenzjoni tal-Gvern biex jaqra sew l-iStanding Order Nru 100 li jgħid li l-prinċipju tal-Abbozz ta' Liġi ma jiġix diskuss f'Kumitat, iżda biss fid-dettalji tiegħu.

Dan huwa kontra ta' dak li qal il-Viċi Prim Ministru meta qal li nistgħu niddiskutu il-prinċipju fi stadju ta' Kumitat.

Jekk nagħmlu hekk, inkunu qed niksru l-iStanding Order.

Pereżempju, jekk ikollok xi ħadd li huwa NGO li joħroġ b'idea partikolari biex inbiddlu xi ħsebijiet jew prinċipji ta' Abbozz partikolari, dan ma jistax jiġi diskuss fi stadju ta' Kumitat għax l-iStanding Orders tagħna ma jippermettulniex dan.

Fil-fatt, għamiltlu mistoqsija dwar dan, imma ma weġibnix.

MR SPEAKER: L-Onor.

LOUIS GRECH: Aħna qed ngħidu li s-separazzjoni u d-demerger huwa l-prinċipju fundamentali, u li din kienet fil-manifest elettorali, u għalhekk qegħdin irressquha quddiem il-Parlament.

Meta jien għidt li wieħed jibda jagħti kas il-klawsoli li jkun hemm, normalment dawn ikunu jirriflettu l-prinċipju; jiġifieri, jekk ikollok tibdil fid-dettall, it-tibdil u l-emendi li tkun se tipproponi, se jkunu jirriflettu l-prinċipju li inti trid iddaħħal.

Hawn m'iniex qed nirreferi għall-prinċipju fundamentali, għax dan diġà qiegħed hemm: però, ħafna drabi jista' jkollok l-intelliġenza biżżejjed biex iddaħħal ċerti tibdiliet li jemanaw mill-ispirtu ta' dak il-prinċipju.

Hawn mhux qed ngħidu li aħna se mmorru lura mill-fatt li se naraw li d-demerger tiġi implimentata – m'hemmx dubju dwar dan – però l-istadju ta' Kumitat jagħtik dik il-possibbiltà u l-opportunità li timplimenta ċerti affarijiet li joħorġu mill-ispirtu tal-prinċipju.

MR SPEAKER: L-Onor.

MARIO DE MARCO: X'se tkun il-pożizzjoni tal-Gvern jekk is-Soċjetà Ċivili kollha tkun kontra d-demerger?

MR SPEAKER: Qed issir mistoqsija diretta.

(Interruzzjonijiet) Kollox sew, jekk trid tagħmel kumment, tista' tagħmlu.

L-Onor.

DEBORAH SCHEMBRI: Id-demerger kienet imniżżla fil-manifest elettorali li għadda, meta għaddiet fl-Elezzjoni b'36,000 vot.

MARIO DE MARCO: So it's not a public consultation, jiġifieri mhijiex miftuħa għall-konsultazzjoni!

MR SPEAKER: Jekk jogħġobkom!

Il-punti saru kollha.

Jekk hemm xi punt addizzjonali dwar meta għandha tiġi diskussa l-Mozzjoni ...

L-Onor.

GODFREY FARRUGIA: Nixtieq nagħmel punt ieħor li ma ssemmiex hawnhekk.

Waqt id-draft tal-liġi nnifisha, diġà kienet saret konsultazzjoni mis-Segretarju Parlamentari preċedenti għal dak li hemm bħalissa.

Mhux hekk biss, qabel il-kampanja elettorali, fuq il-prinċipju ewlieni tad-demerger saru konsultazzjonijiet kemm mal-ENGOs, kif ukoll mal-NGOs; mela hija xi ħaġa fattwali li hemm ir-rieda li b'responsabbiltà, din id-demerger titwettaq.

Il-prinċipju ewlieni tad-demerger huwa dak li hu spellut f'dawn il-liġijiet, u għaldaqstant aħna m'aħniex qed immorru lil hinn minn dan il-prinċipju.

MR SPEAKER: Nistgħu nimxu?

L-aħħar kumment.

L-Onor.

MARIO DE MARCO: Jekk tgħid li s-Soċjetà Ċivili ġiet ikkonsultata, qed tigdeb.

MR SPEAKER: L-Onor.

GODFREY FARRUGIA: Fil-każ, inqiegħed fuq il-Mejda tal-Kamra l-proposti tagħha.

MR SPEAKER: Onor. Grech, għandek x'iżżid aktar fuq din?

LOUIS GRECH: Le m'għandix, Sur President.

MR SPEAKER: L-Onor.

Grech irid jikkjarifika dak li qal, jiġifieri jekk jistax jiġi diskuss il-prinċipju fl-istadju ta' Kumitat.

LOUIS GRECH: Naħseb li diġà kkjarifikajtha.

DAVID AGIUS: Jiġifieri mhux veru dak li għidt qabel.

(Interruzzjonijiet)

MR SPEAKER: Jekk jogħġobkom, ma nibdewx dibattitu fuq dan.

DAVID AGIUS: Hekk għidt.

Jekk trid, nieqfu u nisimgħu r-recording, għax niżżiltha.

MR SPEAKER: Jien ippresjedejt il-Kumitat tal-Abbozzi għal diversi snin, fejn meta xi ħadd ried jagħmel kumment fuq emenda, jien qatt ma waqqftu.

Issa ma nafx x'qed isir hemmhekk.

(Interruzzjonijiet) Biss jien kont inħalli l-libertà li bniedem jagħmel l-argumenti tiegħu.

Aħna se nitkellmu fuq il-Mozzjonijiet nri.

161, 162 u 257 – qed naqblu?

Għandna l-Abbozz ta' Liġi dwar l-Ippjanar – Abbozz nru.

107, l-Abbozz ta' Liġi dwar il-Protezzjoni tal-Ambjent – Abbozz nru.

108, u l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar – Abbozz nru.

X'se tgħidilna dwar kif se jsir il-progress tax-xogħol dwar dawn il-Mozzjonijiet?

L-Onor.

GODFREY FARRUGIA: Il-proposta tiegħi hija li nagħmlu t-Tribunal nhar l-Erbgħa tal-ġimgħa li ġejja.

MR SPEAKER: Mela, qed ngħidu li l-Abbozz nru.

109 se nagħmluh nhar l-Erbgħa.

GODFREY FARRUGIA: Hekk hu; imbagħad inkomplu l-Ġimgħa, 17 ta' Lulju 2015, filgħodu u filgħaxija.

MR SPEAKER: Dakinhar se nagħmlu Abbozz nru.

107 u Abbozz nru.

108, hux hekk?

GODFREY FARRUGIA: Hekk hu, u jittieħed il-vot tat-tliet mozzjonijiet nhar il-Ġimgħa.

MR SPEAKER: L-Onor.

DAVID AGIUS: Hemm ftehim bejnietna – issa, jekk se nibdew niksruh, ma nafx – li meta l-kapijiet tal-partiti tagħna jkunu msefrin, ma jittieħed l-ebda vot.

Farrugia li l-Kap tal-Oppożizzjoni se jkun imsiefer?

Allura kif qed jipproponi vot nhar il-Ġimgħa?

MR SPEAKER: Hemm xi ftehim li meta jkunu msefrin il-kapijiet tal-partiti ma jitteħidx vot?

Ħu paċenzja, is-Sedja qed tistaqsi.

GODFREY FARRUGIA: Lili ħadd ma qalli hekk.

DAVID AGIUS: Jiġifieri, jien u int mhux dejjem ftehemna li meta jkollna l-Kap tiegħek jew il-Kap tiegħi msiefer, ma nieħdu l-ebda vot fil-Kamra?

Issa, jekk tridu li nibdlu dan il-ftehim, nibdluh.

Kollox sew, mela kollox jibda jsir fil-House Business Committee.

MR SPEAKER: Onor. Farrugia, inti qed tgħid li nhar l-Erbgħa se jkun hemm il-Mozzjoni nru.

109, u l-Ġimgħa, 17 ta' Lulju 2015, se niltaqgħu kemm filgħodu kif ukoll filgħaxija, fejn se jiġu diskussi l-Abbozz nru.

107 u l-Abbozz nru.

Filgħaxija, imbagħad, wara li jagħlaq il-ħin, jittieħed il-vot fuq it-tliet abbozzi.

GODFREY FARRUGIA: Qed ngħid li, bħalma sar il-ġimgħa li għaddiet, nhar l-Erbgħa li ġejjin niltaqgħu filgħodu u filgħaxija.

MR SPEAKER: L-Onor.

LOUIS GRECH: Il-Kap tal-Oppożizzjoni se jkun imsiefer sal-Ġimgħa, filwaqt li l-Prim Ministru se jkun imsiefer nhar l-Erbgħa.

Aħna lesti li nkomplu għaddejjin bid-dibattitu u l-vot.

GODFREY FARRUGIA: Nieħdu l-vot il-ġimgħa d-dieħla.

LOUIS GRECH: Se nkomplu għaddejjin bil-vot.

MR SPEAKER: Jiġifieri, meta jkun hemm iż-żewġ kapijiet imsefrin, xorta se jittieħed il-vot.

GODFREY FARRUGIA: Aħna qegħdin ngħidu li nhar l-Erbgħa se nlaqqgħu t-Tribunal filgħodu u filgħaxija, fejn se niddiskutu l-Ambjent u l-Ippjanar; imbagħad, il-vot jittieħed l-Erbgħa filgħaxija, meta mhux se jkun hawn la l-Prim Ministru u lanqas il-Kap tal-Oppożizzjoni.

MR SPEAKER: U l-Ġimgħa?

GODFREY FARRUGIA: Il-Ġimgħa nagħmlu xogħol ieħor tal-Kamra.

GUIDO DE MARCO: Aħna qed ngħidu li jittieħed vot it-Tnejn mhux tal-ġimgħa d-dieħla, imma ta' wara.

GODFREY FARRUGIA: Ma jkunx hawn l-iSpeaker.

MR SPEAKER: It-Tnejn mhux se nkun hawnhekk.

GUIDO DE MARCO: Se jkun hawn id-Deputy Speaker.

MR SPEAKER: Ara, jien lill-Gvern mhux se noqgħod ngħidlu x'għandu jagħmel, jara hu x-xogħol tiegħu.

DAVID AGIUS: Jien se niddikjara li ma naqbilx ma' din it-tip ta' attitudni.

Aħna dejjem konna nagħmlu kollox bi qbil.

Jekk hemm bżonn, il-vot ma jitteħidx la l-Erbgħa u lanqas il-Ġimgħa, imma jittieħed meta jiġu lura l-kapijiet tal-partiti f'pajjiżna.

Deċiżjoni bħal din, fuq tliet liġijiet daqshekk importanti, se neħduha meta l-Prim Ministru u l-Kap tal-Oppożizzjoni ma jkunux preżenti fil-Kamra?

GODFREY FARRUGIA: Tant huma liġijiet importanti li lanqas qed tagħmlu dibattitu fuqhom!

DAVID AGIUS: Dak narawh aħna!

MR SPEAKER: Dak il-punt diġà sar, ma niddiskutuhx mill-ġdid.

Dakinhar, se jkollok il-Prim Ministru u l-Kap tal-Oppożizzjoni msefrin.

Il-Kumitat huwa sospiż għal ftit minuti.

Onor. Agius, clear, ġiet solvuta għal nhar it-Tnejn.

Ejja naraw meta se nagħmlu d-diskussjoni għax għandek tliet abbozzi.

L-Onor.

GODFREY FARRUGIA: Rigward nhar it-Tnejn, aħna qed ngħidu li se niltaqgħu filgħodu u filgħaxija?

MR SPEAKER: Jien qed ngħid li nhar it-Tnejn nista' nagħmel is-sessjoni ta' filgħodu.

Irridu niltaqgħu f'xi ġranet oħra biex niddiskutu l-abbozzi kollha, biex imbagħad it-Tnejn jittieħed il-vot.

LOUIS GRECH: Aħna qed niftehmu li jittieħed il-vot it-Tnejn, 20 ta' Lulju 2015, filgħodu.

GODFREY FARRUGIA: Dakinhar ma nagħmlux ħin tal-mistoqsijiet biex ikollna ħin biżżejjed biex inkunu nistgħu niddiskutu u nagħlqu.

(Interruzzjonijiet) Se nagħmlu mozzjoni minnhom.

DAVID AGIUS: Jien naħseb li għandha tkun Legal Notice 150.

It-Tnejn filgħodu?

Se jkun hawn il-Kap tal-Oppożizzjoni, u nkunu nistgħu nieħdu l-vot.

MR SPEAKER: Il-punt huwa dan: għandna tliet abbozzi, ejja niftehmu meta se niddiskutuhom.

DAVID AGIUS: Għandna erba' abbozzi, għax għandna Legal Notice nru.

LOUIS GRECH: Hawn qed nitkellmu fuq żewġ affarijiet: waħda hija dwar meta se jittieħed il-vot dwar id-Demerger biex ikun hawn il-Kap tal-Oppożizzjoni u l-Prim Ministru preżenti, u l-oħra hija biex nieħdu l-opportunità li ladarba kellha titressaq Legal Notice nru.

150, li l-proponent tagħha huwa l-Kap tal-Oppożizzjoni, allura niddiskutuha t-Tnejn filgħodu, biex imbagħad jittieħdu żewġ voti, jiġifieri l-vot fuq Legal Notice nru.

150 u l-vot fuq id-Demerger.

GODFREY FARRUGIA: Ejja nipproponu pass ieħor.

MR SPEAKER: Ejja nirrikapitolaw kollox.

GODFREY FARRUGIA: Imma qabel nagħmlu pass ieħor: nistgħu nagħmlu d-diskussjoni u nieħdu l-vot fuq il-Legal Notice tal-Edukazzjoni, meta jkun hawn l-Onor.

David Agius, u dik il-Mozzjoni nagħmluha l-Ġimgħa?

MR SPEAKER: Naħseb nistgħu nimxu hekk.

LOUIS GRECH: Ippermettuli ftit biex niċċaraw daqsxejn l-affarijiet.

Aħna qed ngħidu – jekk qed nifhem sew lill-Whip – li l-Legal Notice 150, li kellha ssir nhar it-Tnejn li ġejjin, se nagħmluha t-Tnejn ta' wara, jiġifieri se ssir fl-20 ta' Lulju 2015, fejn se jittieħed il-vot fuq Legal Notice 150, kif ukoll fuq id-Demerger.

Imbagħad, il-Legal Notice tal-Kunsilli Lokali tiġi diskussa il-Ġimgħa – ma nafx eżatt x'inhu n-numru ta' din il-Legal Notice.

IS-SUR RAYMOND SCICLUNA (Skrivan tal-Kamra): Tal-Infurzar Lokali?

LOUIS GRECH: Mozzjoni nru.

153 tiġi fuq l-aġenda ta' nhar il-Ġimgħa, u mbagħad it-Tnejn jittieħed il-vot tagħha, flimkien mal-vot ta' Mozzjoni 150 fuq id-Demerger.

MR SPEAKER: Ejja nirrikapitolaw ftit.

LOUIS GRECH: F'dak il-każ, nhar it-Tnejn, 13 ta' Lulju 2015, titressaq il-Mozzjoni dwar l-Iżvilupp Sostenibbli.

GODFREY FARRUGIA: Nistgħu nagħmlu l-Legal Notice dwar l-Iżvilupp Sostenibbli.

(Interruzzjonijiet) Liema hi?

GODFREY FARRUGIA: Il-140 hija Legal Notice ġdida.

Ma fadalx aktar, hux hekk, min-naħa tagħkom?

GODFREY FARRUGIA: Le, għax jien għandi l-aġenda tiegħi.

(Interruzzjonijiet) Mhux se jkun hawnhekk?

LOUIS GRECH: Sur President, ejja nkomplu.

140, imbagħad hemm l-aġenda li se jkompli biha l-Whip.

MR SPEAKER: Ejja nirrikapitolaw.

Nhar it-Tnejn, 13 ta' Lulju 2015, x'se jitla' fuq l-aġenda?

140 tal-Edukazzjoni.

Imbagħad, ikollna vot li jiġi trasferit għat-Tnejn ta' wara.

MR SPEAKER: Imbagħad, il-vot jittieħed fl-20 ta' Lulju 2015.

It-Tlieta, 14 ta' Lulju 2015?

LOUIS GRECH: Se jkun hemm id-diskussjoni fuq ir-rapport annwali għas-sena 2013 dwar l-Iżvilupp Sostenibbli.

DAVID AGIUS: Li tiġi mingħajr vot.

GODFREY FARRUGIA: Sessjoni waħda biss.

DAVID AGIUS: Dik mozzjoni.

IS-SUR RAYMOND SCICLUNA: Għandek il-Mozzjoni nru.

161, flimkien mal-Abbozz nru.

107, hux hekk?

Mozzjoni nru.

MR SPEAKER: Mela m'aħniex qed naqblu.

DAVID AGIUS: Dak huwa dak li qed jissuġġerixxi l-Gvern.

Kif dejjem għamilna, jkun hemm dibattitu dwar l-iżvilupp sostenibbli, li hija mozzjoni li ressaq il-Gvern, mingħajr ma jkun hemm vot.

MR SPEAKER: Diskussjoni mingħajr vot.

GODFREY FARRUGIA: Bil-ħin maqsum eżatt bejnietna.

DAVID AGIUS: Jiftaħ u jagħlaq ...

MR SPEAKER: Mela, l-aġenda għal nhar it-Tlieta hija lesta.

Rigward l-Erbgħa, 15 ta' Lulju 2015?

GODFREY FARRUGIA: L-Erbgħa se niltaqgħu filgħodu u filgħaxija.

MR SPEAKER: Filgħodu biex se nibdew?

GODFREY FARRUGIA: Filgħodu nistgħu nibdew bid-diskussjoni dwar ir-Regolatur tal-Ilma u l-Enerġija, Abbozz nru.

DAVID AGIUS: U ta' filgħaxija?

MR SPEAKER: Rigward L-Erbgħa filgħodu?

GODFREY FARRUGIA: Se titkompla d-diskussjoni dwar l-Ippjanar tal-Iżvilupp.

MR SPEAKER: Liema waħda?

MR SPEAKER: Mela, l-Erbgħa filgħodu se nagħmlu Abbozz nru.

Imbagħad, se titkompla d-diskussjoni dwar il-Protezzjoni tal-Ambjent.

MR SPEAKER: Liema abbozz hu?

MR SPEAKER: Filgħaxija?

Jekk jifdal ħin, imbagħad, nagħmlu Avviż Legali nru.

MEMBRU: Għal din għandek xi mozzjoni partikolari?

GODFREY FARRUGIA: Iva, kont tajthieli inti, tal-Ministeru tal-Intern.

IS-SUR RAYMOND SCICLUNA: Dik li qiegħda għat-Tielet Qari u, flok jersaq it-Tielet Qari, issir r-recommittal tal-Ministru Carmelo Abela.

MR SPEAKER: Ħadna nota tagħha?

F'każ li jibqa' ħin, nagħmluha nhar il-Erbgħa filgħaxija.

DAVID AGIUS: Sur President, dwar dik għandna problema għax l-Onor.

Dik kemm ngħadduha biss, għax hemm qbil fuqha, hux hekk?

GODFREY FARRUGIA: Jista' jagħti l-każ illi, billi fuq il-Protezzjoni tal-Ambjent għamilna sessjoni sħiħa, issa ma tantx fadal aktar kelliema min-naħa tagħna billi qegħdin nipparteċipaw aħna biss.

Allura, jien mhux qed nara li se nużaw seduta sħiħa għall-Protezzjoni tal-Ambjent.

DAVID AGIUS: Mela, għax ma nipproponilekx li tkompli d-diskussjoni, tagħlaqha, titlob il-vot, il-vot imur għat-Tnejn, u mbagħad tiftaħ dik is-sessjoni bl-Ippjanar tal-Iżvilupp jew b'xi liġi oħra.

GODFREY FARRUGIA: Għall-Ippjanar tal-Iżvilupp bilfors irridu nagħmlu sessjoni sħiħa.

DAVID AGIUS: Għalfejn?

M'għandekx għalfejn, tista' tibdieha f'nofs seduta oħra.

GODFREY FARRUGIA: Imma xorta għandna bżonn sessjoni sħiħa.

DAVID AGIUS: Ħu kemm trid, tista' tieħu ħames sessjonijiet, imma trid tkomplieha.

GODFREY FARRUGIA: Dejjem trid tara li għamilna sessjoni sħiħa fiha.

DAVID AGIUS: Mhux qed nirreferi għall-Iżvilupp Sostenibbli, imma għad-demerger.

LOUIS GRECH: Ambjent, Ippjanar, imbagħad għandek ...

DAVID AGIUS: Tibqa' għaddej wara xulxin.

GODFREY FARRUGIA: Ambjent jagħlaq, l-Ippjanar se jkun filgħodu, u nkunu għalaqnieha.

DAVID AGIUS: Għall-Ambjent se tieħu sagħtejn u nofs?

GODFREY FARRUGIA: Għalhekk mhux se tieħu sagħtejn u nofs.

DAVID AGIUS: Mela ibda tal-Ippjanar jew tat-Tribunal, iddeċiedi inti.

GODFREY FARRUGIA: Ma tistax tibdieha mill-ewwel.

LOUIS GRECH: Forsi ma jkunx hemm bżonn filgħodu.

DAVID AGIUS: Għaliex ma tistax tibdieha mill-ewwel?

GODFREY FARRUGIA: Tat-Tribunal nixtieq nagħtiha sessjoni għaliha.

DAVID AGIUS: Inti taf, dik hija deċiżjoni tiegħek.

Aħna jkollna kelliem żgur dakinhar.

LOUIS GRECH: Mela tat-Tribunal se nagħmluha dakinhar.

GODFREY FARRUGIA: Prosit, demerged mill-Ippjanar biex ikollu l-awtonomija u l-indipendenza tiegħu.

(Interruzzjonijiet)

MR SPEAKER: Onor. Farrugia, ejja nagħmlu ftit progress.

Dwar nhar l-Erbgħa ftehmna.

DAVID AGIUS: Le, minuta waħda.

GODFREY FARRUGIA: Filgħodu għidna li se nagħmlu l-Ippjanar tal-Iżvilupp, u filgħaxija se nagħmlu l-Protezzjoni tal-Ambjent; imma se jifdlilna l-ħin.

LOUIS GRECH: Imma jekk se tibdieh, trid tagħmel it-Tribunal.

DAVID AGIUS: Għax hemmhekk għandek diskors ...

GODFREY FARRUGIA: Le, m'aħniex inħalltu l-issues.

Qed nirreferi għall-Ġimgħa filgħodu.

MR SPEAKER: Nerġgħu nirrikapitolaw għax is-Sedja trid tkun taf x'qiegħda tagħmel.

Importanti li nkunu preċiżi.

Onor. Farrugia, mela nhar l-Erbgħa filgħodu se nagħmlu Abbozz nru.

107 dwar l-Ippjanar tal-Iżvilupp.

GODFREY FARRUGIA: Filgħaxija se nibdew bil-Protezzjoni tal-Ambjent, u se jingħalaq.

MR SPEAKER: Mela, qed nitkellmu fuq l-Abbozz nru.

GODFREY FARRUGIA: Se jkompli u jingħalaq.

107 ta' filgħodu se jingħalaq ukoll, hux hekk?

GODFREY FARRUGIA: Hekk hu, Abbozz nru.

107 filgħodu se jingħalaq ukoll.

107 se jingħalaq filgħodu, u Abbozz nru.

108 se jingħalaq filgħaxija.

Imbagħad, jekk jibqa' ħin, se niddiskutu Abbozz nru.

DAVID AGIUS: Hemmhekk għandek problema għax l-Onor.

MR SPEAKER: Onor. Agius, inti mhux diġà għidt li nistgħu nimxu xorta għax hemm il-qbil?

DAVID AGIUS: Imma ma nafx jekk hux se jagħmel xi dibattitu fuqha!

Din fuq tar-recommittal.

DAVID AGIUS: Onor. Farrugia, din recommittal biss jew se tagħmel dibattitu?

MR SPEAKER: Mhux recommittal din?

GODFREY FARRUGIA: Jekk tridu tagħmlu recommittal biss, jien jaqbilli aktar.

MR SPEAKER: Hekk għandu jsir.

GODFREY FARRUGIA: Jien jaqbilli aktar minħabba time management.

DAVID AGIUS: L-importanti naraw kif se jitkellem il-Ministru, għax jekk il-Ministru se jitkellem on a debate mode huwa mod, imma jekk se jitkellem fuq recommittal mode huwa mod ieħor.

GODFREY FARRUGIA: Se jitkellem fuq recommittal mode.

MR SPEAKER: Mela, ejja nitkellmu ċar, għalhekk qegħdin fil-House Business Committee.

Onor. Agius, qed niftehmu li mhux se jkun hemm dibattitu miftuħ, imma l-Ministru se jitkellem fuq recommittal tone.

LOUIS GRECH: Onor. Agius, għal tat-Tribunal se jkollkom xi kelliem ieħor?

LOUIS GRECH: Mela tista' tibdieha hemmhekk stess.

GODFREY FARRUGIA: Kelliem wieħed?

GODFREY FARRUGIA: Jekk se jkun hemm kelliem wieħed, nistgħu nagħmlu sessjoni sħiħa għat-Tribunal u tkun demerged ma' oħrajn.

MR SPEAKER: Mela, għal nhar l-Erbgħa ftehmna wkoll.

MR SPEAKER: Mela ngħaddu għal nhar il-Ġimgħa.

GODFREY FARRUGIA: Għal nhar l-Erbgħa s'issa kull m'għandna hija l-Protezzjoni tal-Ambjent, u r-recommittal li hija qasira.

GODFREY FARRUGIA: Imma xorta se jifdal il-ħin fis-seduta.

Qed ngħidu li nhar l-Ġimgħa filgħodu se nagħmlu tat-Tribunal.

DAVID AGIUS: Nhar l-Erbgħa.

GODFREY FARRUGIA: Issa naħseb ftit dwarha, għadni ma nafx.

Għalissa ħallieha stand by.

Nhar il-Ġimgħa, 17 ta' Lulju 2015, filgħodu se nagħmlu tat-Tribunal, niftħuh u nagħlquh.

Nhar il-Ġimgħa filgħaxija se nagħmlu tal-Kunsilli Lokali.

DAVID AGIUS: Bil-vot li se jittieħed it-Tnejn.

MR SPEAKER: Il-109 se tingħalaq filgħodu.

GODFREY FARRUGIA: Iva, Sur President, b'kelliem wieħed min-naħa tal-Oppożizzjoni, u se tingħalaq.

MR SPEAKER: Kollox sew, se tingħalaq, u nhar il-Ġimgħa filgħaxija tal-Infurzar Lokali se tingħalaq ukoll.

GODFREY FARRUGIA: Se tingħalaq ukoll f'sessjoni waħda.

MR SPEAKER: L-Onor.

LOUIS GRECH: Nhar it-Tnejn kemm se nieħdu voti?

Erba' voti?

GODFREY FARRUGIA: Tlieta tad-demerger, wieħed tal-Edukazzjoni u l-ieħor tal-Kunsilli Lokali.

MR SPEAKER: Mela, is-seduta tat-Tnejn tispiċċa fin-12.30 p.m., u nibdew bil-voti.

DAVID AGIUS: Tispiċċa f'12.00 p.m., u nibdew bil-voti.

MR SPEAKER: Ovvjament, jiddependi jekk ikunx hemm l-20 minuta.

DAVID AGIUS: Dak messaġġ, mhux se nagħmluh kull darba.

MR SPEAKER: Nixtieq li ma nitlifx l-ajruplan.

MR SPEAKER: Kemm se jkollna, erba' jew ħames voti?

DEBORAH SCHEMBRI: Naħseb sitt voti.

DAVID AGIUS: Se nagħmel mistoqsija: Kemm hu importanti li r-Regolatur tal-Ilma tgħaddi qabel l-20 ta' Lulju 2015?

GODFREY FARRUGIA: L-unika ħaġa li jien informat dwarha huwa hekk, li r-Regolatur tal-Ilma hija t-traspożizzjoni tal-liġi li suppost saret fl-2012, imma ma kenitx saret, u għaldaqstant, min-naħa tal-Unjoni Ewropea, qegħdin jitolbuna biex tkun lesta.

DAVID AGIUS: Imma tixtiequ tgħadduha qabel?

GODFREY FARRUGIA: Għax qegħdin jagħfsuna min-naħa tal-Unjoni Ewropea.

DEBORAH SCHEMBRI: Kemm għandna bżonn nagħmluha din?

DAVID AGIUS: Allura nagħmluha nhar l-Erbgħa filgħaxija?

LOUIS GRECH: L-Erbgħa filgħaxija tajjeb.

DAVID AGIUS: Skużani, ridt ngħid it-Tnejn filgħaxija?

LOUIS GRECH: Anke nhar l-Erbgħa naħseb li għandek xi spazju.

GODFREY FARRUGIA: Jekk hemm l-ispazju wara r-recommittal tal-Erbgħa, nistgħu nagħmluha hemmhekk.

LOUIS GRECH: Tista' ssir hemmhekk.

DEBORAH SCHEMBRI: Inti kont qed taħseb li se jkun hemm spazju hemmhekk; jiġifieri, jekk fil-każ, nagħmluha hemmhekk.

LOUIS GRECH: Probabbilment tista' ssir hemmhekk.

GODFREY FARRUGIA: Tajjeb: mela, tar-Regolatur tal-Ilma se ngħaddiha hemmhekk.

Niftehmu li nagħlquha dakinhar!

MR SPEAKER: Hawn ftehim li tingħalaq il-224?

DAVID AGIUS: Irrid niċċekkja fuqha.

DAVID AGIUS: Illum, meta tlaqna mill-Kamra, kienu qed jiddiskutuha.

GODFREY FARRUGIA: Din tar-Regolatur tal-Ilma u l-Enerġija.

DAVID AGIUS: Nista' nagħtik risposta immedjata għax kienu qed jiddiskutuha qabel ġejna hawnhekk.

LOUIS GRECH: Però, qed nassumi li, jekk imbagħad ikollok il-konferma tal-Onor.

Agius, m'hemmx bżonn li nerġgħu niltaqgħu.

MR SPEAKER: Onor. Agius u Onor. Farrugia, f'xi ħin jista' jkun hemm xi abbokkament bejnietkom?

GODFREY FARRUGIA: Il-ħin kollu għaddejjin bl-abbokkament!

Daqqa naqblu u daqqa le!

MR SPEAKER: Qed ngħid li jkun hemm abbokkament miftiehem!

Fuq il-programm ta' xogħol lestejna?

Il-ħin tal-mistoqsijiet parlamentari se jittieħed f'kull seduta li semmejna?

DAVID AGIUS: Għalissa nħalluha hekk.

Naħsibha ftit.

Se nara ftit il-programm kif inhuwa eżatt u, fil-każ, ninfurmawkom wara.

MR SPEAKER: Tajjeb; mela ħudu ħsieb tinformawna daqsxejn.

DAVID AGIUS: Kollox sew, Sur President, anke minħabba l-Aġġornamenti, ħalli naraw fejn għandna nagħmluhom.

It-Tnejn filgħaxija ...

DAVID AGIUS: (Interruzzjonijiet) Imma nixtiequ li qabel ma nagħlqu, min-naħa tal-Oppożizzjoni nagħmlu Mozzjoni 252, kif qed jgħid l-Onor. de Marco.

MARIO DE MARCO: Il-ġimgħa d-dieħla?

DAVID AGIUS: Din il-ġimgħa u ta' wara.

MARIO DE MARCO: Din il-ġimgħa.

DAVID AGIUS: Din il-ġimgħa se jkun imsiefer.

Fl-20 ta' Lulju 2015 se jkun qiegħed hawn.

MR SPEAKER: Ħa nagħmel suġġeriment (Interruzzjonijiet) L-Onor.

David Agius u l-Onor. de Marco qed jirreferu għal Mozzjoni 252, li hija l-mozzjoni sabiex jiġi ppubblikat l-inkartament kollu marbut mal-garanzija bankarja.

(Interruzzjonijiet)

GODFREY FARRUGIA: Allura, nhar it-Tnejn filgħaxija nistgħu niddiskutu din.

MARIO DE MARCO: Però, mill-banda l-oħra, hemm il-Mozzjoni Nru 252, fejn nafu li hemm perijodu u terminu rikjesti ta' 60 jum, li ma nafx meta se jiskadu.

Id-data hija 25 ta' Ġunju 2015.

GODFREY FARRUGIA: Dawk is-60 jum jistgħu jittawlu?

LOUIS GRECH: Jistgħu jittawlu bi ftehim.

GODFREY FARRUGIA: Għalija nara li din hija aktar importanti mill-oħrajn.

Onor. de Marco, ma ninsewx li għandna l-Unjoni Ewropea qed tiġri warajna!

Għal Mozzjoni Nru. 100 għandna l-kelliema skedati.

Fil-fatt, din kellha ssir nhar it-Tnejn li għaddew imma, għalkemm kienet fl-aġenda, ma saritx minħabba li l-Onor.

Scicluna kellu jsiefer fuq il-kwestjoni tal-Greċja.

MR SPEAKER: Se nagħmel suġġeriment dwar is-seduta ta' filgħodu biex kemm jista' jkun nipprovaw nevitaw li jkun hemm mistoqsijiet parlamentari.

(Interruzzjonijiet)

GODFREY FARRUGIA: Issuġġerejnihielu diġà.

MR SPEAKER: Qed nissuġġeriha bħala Sedja, mhux għall-prattiċità biss.

DAVID AGIUS: Meta kellna żmien il-Baġit, ma rranġajniex l-affarijiet?

MR SPEAKER: Din hija xi ħaġa li għandna nikkoperaw dwarha!

X'se nagħmlu fuq il-Mozzjoni?

LOUIS GRECH: Mozzjoni Nru 100 se niddiskutuha nhar it-Tnejn filgħaxija.

Tridx taqra l-programm kollu kif se jkun?

GODFREY FARRUGIA: Mela, qegħdin ngħidu li t-Tnejn se nagħmlu Legal Notice Nru 140; it-Tlieta se jkollna d-diskussjoni fuq ir-rapport annwali għas-sena 2013 dwar l-Iżvilupp Sostenibbli; l-Erbgħa se niltaqgħu filgħodu u se nkomplu bid-diskussjoni dwar l-Abbozz Nru 107 tal-Ippjanar tal-Iżvilupp, waqt li filgħaxija se niltaqgħu u nagħmlu Abbozz Nru 108 tal-Protezzjoni tal-Ambjent, Avviż Nru 92 tar-recommittal u, jekk ikun fadal ħin, se nagħmlu Abbozz Nru 105 dwar ir-Regolatur għas-Servizzi tal-Enerġija u Ilma.

Nhar il-Ġimgħa filgħodu se nagħmlu Abbozz Nru 109 tat-Tribunal, liema diskussjoni se tingħalaq bil-vot.

Fis-seduta tal-Ġimgħa filgħaxija, imbagħad, se nagħmlu Mozzjoni Nru 247 dwar l-Infurzar Lokali.

It-Tnejn filgħodu se nagħmlu Mozzjoni Nru 246 biex temenda Avviż Legali Nru 150 tal-Edukazzjoni.

Imbagħad, ngħaddu għas-sitt voti.

Nhar it-Tnejn filgħaxija se nagħmlu Abbozz Nru 100 dwar l-Arbitru għas-Servizzi Finanzjarji.

LOUIS GRECH: Ħa nagħmlu dik, għax diġà aċċettajna erbgħa.

Din ilha pendenti.

MR SPEAKER: Abbozz Nru 100 se jingħalaq ukoll?

DAVID AGIUS: Jien naħseb li qed ninsew xi ħaġa.

Safejn naf jien, Onor. Farrugia, inti għaddejtli tnejn, waħda hija tal-Avjazzjoni Ċivili.

Jekk qed nifhem tajjeb, inti għamiltha Bill 92, hux hekk?

DEBORAH SCHEMBRI: Dik li hemm recommittal fuqha.

DAVID AGIUS: Imma imbagħad għandek oħra.

GODFREY FARRUGIA: Qiegħed nagħżel bejn waħda u oħra.

DAVID AGIUS: Biex inkunu ċerti.

Waħda minnhom mhijiex tal-Onor.

Jekk din hija Bill 92, dik hija tal-Avjazzjoni Ċivili.

GODFREY FARRUGIA: Dik hija mressqa mill-Onor.

DAVID AGIUS: Għalhekk qed ngħid!

In-92 trid tgħaddi l-ewwel, mhux l-oħra tal-Onor.

GODFREY FARRUGIA: Għalhekk qasira.

GODFREY FARRUGIA: L-Onor.

Carmelo Abela għandu tnejn: waħda fuq l-Avjazzjoni Ċivili, u l-oħra r-recommittal tan-92.

Jien qed ngħaddi tal-Onor.

MR SPEAKER: Xi ħaġa oħra?

Clear fuq ix-xogħol?

DAVID AGIUS: Nifhem ukoll li fil-Kumitat tal-Abbozzi ta' Liġijiet fadlilna l-Abbozz Nru 62 dwar Stili ta' Ħajja Sana, li ilu naqra hemmhekk u li naħseb li inti qed taħdem ftit fuqu wkoll.

Dan l-abbozz għadu ma għaddiex minn stadju ta' Kumitat.

Naħseb li rridu nagħmlu ftit aġġornament dwaru.

GODFREY FARRUGIA: Nista' nagħtik l-aħħar update li sar ilbieraħ.

Din kienet liġi li ġiet proposta mill-Onor.

Robert Cutajar, liema liġi llum se jkollha aspirazzjonijiet ikbar, għax se tiġi enabling act.

Dan għamilnieh wara li sar id-dibattitu, fil-perijodu tranżitorju ta' qabel ma sar dan il-Kumitat tal-Abbozzi, fejn iddeċidejna li jkun aħjar li biex il-liġi tkun aktar b'saħħitha, nagħmlu an enabling act.

Dak li rrifletta l-Onor.

Cutajar se jidħlu bħala avviżi legali, li fil-fatt se jidħlu erbgħa minnhom.

Jien ħadt l-irwol ewlieni f'din il-liġi, u għalhekk naf li, mal-avukat li qed jagħmel l-enabling act f'dawn l-erbgħa avviżi legali, wasalna u qegħdin fil-qrib.

Kellimtu lbieraħ, kif kellimt ukoll lill-Onor.

Mhux hekk biss: din l-istess liġi se tidħol ukoll f'avviż legali ieħor dwar id-dijabete, bħalma nafu fil-Working Committee dwar id-Dijabete.

Mela, din il-liġi se tkun ippustjata wkoll f'dan l-enabling act.

Li ġara huwa li domna biex nitkellmu dwarha għax, bi qbil miż-żewġ naħat tal-Kamra, tajna sustanza u viżjoni totalment differenti lil din il-liġi milli kien hemm qabel!

Imma issa qegħdin fi stadju li wasalna.

DAVID AGIUS: L-aħħar punt li nixtieq nagħmel huwa li, bi qbil bejnietna, jekk sadanittant jintalbu xi voti oħrajn li ma ġewx imsemmija, dawn ma jmorrux mill-ewwel għal nhar it-Tnejn, 20 ta' Lulju 2015, imma jittieħdu f'data li tiġi maqbula bejn i-żewġ naħat, u li mhux bilfors tkun nhar it-Tnejn.

GODFREY FARRUGIA: Aħna qed ngħidu li hemm dawn l-abbozzi għall-vot li se jittieħed nhar it-Tnejn, 20 ta' Lulju 2015.

Jekk ikun abbozz ieħor … (Interruzzjonijiet)

DAVID AGIUS: Jekk jiġri hekk, naraw li jkun hemm qbil bejn iż-żewġ naħat.

GODFREY FARRUGIA: Ma rridx li dawn l-abbozzi nżidulhom aktar voti.

DAVID AGIUS: Ċertament.

MR SPEAKER: Nifhem li, jekk ikun hemm division, se naraw li nkunu prattiċi min-naħa tal-Oppożizzjoni.

DAVID AGIUS: Qed nintrabat li, jekk xi ħadd min-naħa tagħna jsejjaħ division, dak il-vot imur għal ġurnata li nifthemu dwarha bejn iż-żewġ naħat.

Jista' jkun li naqblu li jittieħed it-Tnejn!

MR SPEAKER: Il-ħin tad-division isir f'nofsinhar ta' nhar it-Tnejn, 20 ta' Lulju 2015.

GODFREY FARRUGIA: Dan ifisser li nhar it-Tnejn filgħaxija, mhux se jkun hawn inti, Sur President, imma se jkun hawn id-Deputy Speaker u se nagħlqu.

MR SPEAKER: Nagħlqu għar-recess tas-sajf, hux hekk?

MARIO DE MARCO: Meta se nerġgħu niftħu?

LOUIS GRECH: Naħseb li għad irridu niddiskutu dwar dan.

Vot elettroniku meta jintalbu d-divisions

MR SPEAKER: Mela, nistgħu nimxu fuq suġġetti oħrajn.

Meta niġu għad-divisions, kif tafu intom, l-aħħar żewġ seduti li fihom intalbu division, il-votazzjonijiet ittieħdu kemm bil-mod tradizzjonali, kif ukoll permezz tal-vot elettroniku, bl-użu tal-access cards.

Min-naħa teknika, jien nista' nikkonferma li ma jidhirx li hemm problemi.

Nitlob ir-reazzjoni tagħkom dwar jekk għandniex nibdew nieħdu l-votazzjoni bil-mod eletroniku biss.

DAVID AGIUS: Jista' jkollna tal-inqas rapport ta' waħda minnhom?

GODFREY FARRUGIA: Jiena dejjem ikolli.

MR SPEAKER: Għandek ir-rapport hawnhekk.

DAVID AGIUS: Fih żbalji?

Ara li jkun korrett!

MR SPEAKER: Jien qed nitlob mingħandkom jekk hemmx qbil li l-Parlament issa jimxi għall-vot elettroniku, bid-differenza li jitwal il-ħin għall-votazzjoni ħalli wieħed ikun jista' jagħmel il-korrezzjoni meħtieġa.

Bil-provi li għamilna, il-vot kien miftuħ għal madwar minuta u nofs.

Jekk hemm bżonn, intawlu dan il-ħin ftit ieħor, jiġifieri minflok minuta u nofs, intawluh għal żewġ minuti.

MR SPEAKER: Qed jiġi suġġerit li l-votazzjoni tkun miftuħa għal aktar ħin.

Iddeċiedu intom!

Però, tajjeb li mmorru għall-vot elettroniku.

Irridu niddeċiedu dwar din l-issue!

Inkella se nibqgħu bħal meta tkun qisek l-iskola, fejn is-somma taf tagħmilha, imma dejjem terġa' tagħmel ir-revision!

Xi darba rridu niddeċiedu li mmorru għall-vot elettroniku!

LOUIS GRECH: Sur President, inti qed tirreferi għal meta nerġgħu nibdew wara l-ferjat tas-sajf, hux hekk?

MR SPEAKER: Hekk hu.

DAVID AGIUS: Jiġifieri mhux għal nhar it-Tnejn?

MR SPEAKER: Nhar it-Tnejn nistgħu nagħmluha mock.

Jekk taqblu, nibdew nużaw il-mod eletroniku wara l-ferjat tas-sajf.

Għal nhar it-Tnejn nużaw iż-żewġ modi, jiġifieri tradizzjonali u elettroniku.

DAVID AGIUS: Skont dan ir-rapport li għandi quddiemi, qed ninnota li vvotaw 60 membru.

Id-disa' membri l-oħra ma jidhru mkien f'dan ir-rapport!

DAVID AGIUS: Lanqas l-ismijiet tagħhom?

DAVID AGIUS: Imma dawn huma membri parlamentari!

MR SPEAKER: Hekk qiegħda s-sistema, Onor. David Agius!

DAVID AGIUS: Imma aħna bis-sistema tradizzjonali, ngħidu li l-persuna hija assenti, u jiġi mmarkat li huwa assenti.

DAVID AGIUS: Iva, meta tkun qed taqra l-ismijiet tgħid li, pereżempju, l-Onor.

IS-SUR RAYMOND SCICLUNA: Imma fil-Minuti l-isem ma jidher imkien!

Ikollna biss tant favur u tant kontra.

DAVID AGIUS: Imma dan mhuwiex ir-rapport tal-Minuti; dan huwa l-vot!

Pereżempju, f'dan il-każ, l-Onor.

Jekk xi ħadd mill-membri ma kienx qiegħed preżenti, dan irid ikun imniżżel!

MARIO DE MARCO: Bil-vot elettroniku le, għax il-membru ma jistax jivvota.

DAVID AGIUS: Safejn naf jien, l-Ordnijiet Permanenti tagħna jgħidu li kulħadd irid jiġi mmarkat li vvota!

GODFREY FARRUGIA: Le, ma jgħidux hekk!

DAVID AGIUS: Mela x'jgħidu?

MARIO DE MARCO: Li mhux preżenti.

DEBORAH SCHEMBRI: Kif tista' tkun immarkat jekk ma tkunx preżenti?

DAVID AGIUS: Għaliex meta naqraw l-ismijiet, pereżempju ngħidu li l-Onor.

Jekk membru jkun paired, fejn se jiġi mmarkat?

LOUIS GRECH: Ma jkunx jidher!

DAVID AGIUS: Irridu noqogħdu attenti.

IS-SUR RAYMOND SCICLUNA: Dik toħroġ fil-Minuti għax ikun hemm dikjarazzjoni li l-membru jkun paired.

MR SPEAKER: Fil-Minuti żgur li toħroġ.

LOUIS GRECH: Però, ma tistax toħroġ fil-vot!

Kif tista'?

MR SPEAKER: Il-vot jaqra dak li tagħtih!

(Interruzzjonijiet)

DAVID AGIUS: Meta l-Iskrivan tal-Kamra jaqra l-ismijiet tal-Onor.

Membri, dak il-ħin ikun qed jiddikjara x'inhuwa l-vot ta' dik il-persuna!

LOUIS GRECH: Però, dak huwa riżultat tal-vot.

DEBORAH SCHEMBRI: Jekk inti assenti, ma tistax tivvota.

Kif tista' tivvota?!

GODFREY FARRUGIA: F'dak il-każ, tkun assenti bħala persuna, imma mhux astenzjoni!

Jekk ma nivvotax, niġi mmarkat blank ħdejn ismi.

Kellna każijiet fejn, jekk Godfrey Farrugia la għafas favur u lanqas kontra għax nesa jagħfas il-buttuna, imma xorta qiegħed preżenti, tiġi kaxxa vojta!

LOUIS GRECH: Basta jkollok il-card inserita.

GODFREY FARRUGIA: Allura hemmhekk tiġi astensjoni!

Imma, meta l-persuna tkun assenti, dik hija sitwazzjoni differenti.

MR SPEAKER: Ma naħlux ħin fuq din.

Onor. David Agius, il-vot jittieħed b'mod miftuħ.

Ordni Permanenti 85 jgħid li:

"Membru mhux obbligat jivvota.

Il-voti jittieħdu bil-miftuħ u jitniżżlu fil-minuti tal-proċeduri tal-Kamra.

L-iSpeaker jew il-President, skont il-każ, għandu jiddikjara minnufih lill-Kamra r-riżultat tal-votazzjoni u għandu jiddikjara n-numru ta' dawk li vvotaw favur u ta' dawk li vvotaw kontra."

Aħna marbutin ma' din l-Ordni Parlamentari.

DAVID AGIUS: Jien qed ngħid li, jekk għandek membru li huwa paired, fir-rapport tal-vot, imkien ma huwa se jidher!

DEBORAH SCHEMBRI: Imma fil-Minuti se jidher.

DAVID AGIUS: Fil-Minuti dejjem.

Jekk ikun paired fuq xogħol …

MR SPEAKER: Dik titniżżel.

Il-vot huwa kemm ikun hawn favur u kemm kontra!

LOUIS GRECH: B'mod elettroniku ma tistax tniżżel min huwa favur, kontra jew astjena.

L-ISKRIVAN TAL-KAMRA: L-unika differenza hija li waqt is-seduta mhux se jinstema' li t-tali membru huwa assenti!

Imma fil-Minuti se jibqa' jidher!

DAVID AGIUS: Jien qed nistaqsi: Il-membri tagħna, huma min huma, kif se jiġu salvagwardjati?

MR SPEAKER: Bil-Minuti.

Il-vot ma jistax ikun salvagwardjat.

Jekk il-membru mhux hemm, mhux hemm!

LOUIS GRECH: Dan huwa riżultat ta' vot.

Mhijiex kwestjoni ta' salvagwardja.

Fil-Minuti mbagħad ikollok min huma l-membri li kienu preżenti u assenti.

DEBORAH SCHEMBRI: Fil-Minuti se jkollok min huwa assenti, u se jkollok min qiegħed paired.

(Interruzzjonijiet)

MR SPEAKER: Meta l-vot jittieħed b'mod elettroniku, jien mhux se ngħid li, pereżempju, l-Onor.

David Agius huwa assenti; jien sempliċement se naqra r-riżultat.

(Interruzzjonijiet) Jidher li hawn nuqqas ta' ftehim dwar dan.

DAVID AGIUS: Jien qed ngħid dan kollu in camera biex tifhmuni.

L-għan tiegħi huwa li rrid nissalvagwardja lid-deputati.

MR SPEAKER: Iddiskutuha fil-gruppi parlamentari tagħkom.

(Interruzzjonijiet)

IS-SUR RAYMOND SCICLUNA: Għall-vot le.

DAVID AGIUS: Meta l-Iskrivan tal-Kamra jibda jaqra l-ismijiet, fir-recording tal-Parlament għandek l-ismijiet kollha tal-membri li huma preżenti u dawk li huma assenti.

MR SPEAKER: Jidher li għalissa ma hawnx qbil dwar dan is-suġġett.

Naqblu li sakemm ma l-Parlament jaġġorna, nibqgħu nużaw il-mod tradizzjonali, u mbagħad, wara li nidħlu lura mill-ferjat tas-sajf, nieħdu pożizzjoni?

Tajjeb?

Rappreżentant tal-Parlament Malti fi Brussell

MR SPEAKER: Hawn nixtieq nagħmel referenza għar-rappreżentant tal-Parlament Malti fi Brussell, fejn għandna lis-Sur Kenneth Curmi, Research Analyst, li beda l-inkarigu tiegħu fit-12 ta' Jannar 2015.

Peress li l-kuntratt jitlob li din il-ħatra tkun suġġetta għall-konferma ta' dan il-Kumitat għeluq sitt xhur mill-ħatra, nixtieq nitlob jekk hawnx din il-konferma.

IS-SUR RAYMOND SCICLUNA: Għalkemm din il-ħatra hija għal sena, wara sitt xhur hemm bżonn ta' din il-konferma.

Nikkonfermawh.

Xandir viżiv ta' ħidmet il-Parlament Malti

MR SPEAKER: Fir-rigward tax-xandir tal-ħidma tal-Parlament, għandkom korrespondenza datata 19 ta' Ġunju 2015, mibgħuta mill-Awtorità tax-Xandir lill-Iskrivan tal-Kamra dwar it-trażmissjoni viżiva tal-laqgħat parlamentari.

L-ewwel nett, irrid ngħid li għandna ilmenti enormi min-nies li mhux qed jaraw il-ħidma fil-Parlament għaliex il-kanal mhux qiegħed free to air.

Qed ngħid dan għax ovvjament hemm reazzjoni qawwija mill-pubbliku.

Anke dawk li qegħdin abbonati ma' ċerta kumpanija, jidher li ma jistgħux jaraw dan il-kanal jekk m'għandhomx apparat partikolari.

Aħna ktibna lill-Awtorità tax-Xandir biex l-ewwel ikollna l-liċenzja.

Biex ikollok kanal tat-televiżjoni, irid ikollok il-liċenzja.

Issa l-Awtorità tax-Xandir qalulna li jixtiequ jagħtuna l-liċenzja, imma hemm problema bil-liġi.

Meta saret il-liġi tax-xandir, din kienet titkellem fuq kumpanija.

Pereżempju, partit politiku jkollu kumpanija biex ikollu l-kanal tat-televiżjoni.

L-argument tiegħi huwa li l-Parlament mhux kumpanija!

Il-Parlament huwa suprem!

Allura, trid issir emenda – fil-fatt diġà ħadt il-parir meħtieġ, u anke kellimt lill-Avukat Ġenerali – fejn fl-Artiklu 10 Subinċiż 5 tal-Att dwar ix-Xandir, hemm miktub:

"Liċenza għal xi servizz tax-xandir tista' tingħata biss lil kumpanija li tkun regolarment inkorporata f'Malta skont l-Att dwar il-Kumpaniji."

Hemmhekk bilfors trid issir emenda biex l-ogħla istituzzjoni tal-pajjiż ma tkunx suġġetta għal din il-klawsola.

Ovvjament, jien se nara d-drafting ta' din l-emenda.

Però, fil-prinċipju naħseb li qegħdin naqblu, hux hekk?

Ma naħsibx li hemm problema.

Mela qed naqblu li, fil-prinċipju, il-Parlament għandu jkollu kanal free-to-air, u li għandu jiġi studjat dwar jekk għandhiex tiġi emenda għal-liġi inkwistjoni, kif indikat mill-istess Awtorità tax-Xandir, jew jekk il-Parlament, bħala l-ogħla istituzzjoni tal-pajjiż, m'għandux jaqa' taħt din il-liġi, u allura tinħariġlu liċenzja.

DEBORAH SCHEMBRI: Sur President, min għandu s-servizz tal-GO Interactive, fuq l-istazzjonijiet bażikament kollha, inti tista' tara xi ħaġa li tkun diġà xxandret.

DEBORAH SCHEMBRI: Mentri fl-istazzjon tal-Parlament dan mhux possibli.

DEBORAH SCHEMBRI: Jekk inti qed tara stazzjon tal-Malti, tat-Taljan, eċċ, inti tista' tidħol fil-Go Interactive u tara b'lura x'kien qed jiġi trasmess fis-sagħtejn ta' waranofsinhar.

GODFREY FARRUGIA: Pereżempju, jien irrid nara lili nnifsi u ma rridx nara lill-oħrajn!

MR SPEAKER: Mingħajr ma noqgħodu niddiskutu l-kumpanija, intom qed tgħidu li permezz ta' kumpanija minnhom, dan tista' tagħmlu, filwaqt li f'kumpaniji oħrajn dan mhux possibli?

MR SPEAKER: Nistgħu nitfu l-microphone?

DEBORAH SCHEMBRI: Din hija xi ħaġa li tista' ssir, mhijiex daqshekk diffiċli.

Hemm ħafna nies li jkunu jridu jaraw il-ħidma tagħna f'dan il-Parlament, imma ma jistgħux.

MR SPEAKER: Nirringrazzjakom.

Aċċess għall-pubbliku waqt l-Open Day fil-Parlament ta' Malta

GODFREY FARRUGIA: Punt ieħor li rrid nagħmel huwa li jien nixtieq li, għal darb'oħra, meta nistiednu lill-pubbliku biex iżur il-kmamar tal-Parlament, qabelxejn ...

MR SPEAKER: Qed tirreferi għall-Open Day?

Din l-inizjattiva kienet suċċess enormi.

Nirringrazzja lill-pubbliku li kkopera ħafna fl-Open Day!

GODFREY FARRUGIA: Nixtieq li jekk ikun hemm permess fejn tinfetaħ – bħalma ġara – il-kamra tal-Oppożizzjoni, aħna jkollna ċ-ċans li nkunu mgħarrfa minn qabel, biex niftħu l-kamra tagħna wkoll!

MR SPEAKER: Kien ilu indikat li se jkun hemm Open Day.

GODFREY FARRUGIA: Iva, imma l-kamra tal-Oppożizzjoni u l-kamra tal-Gvern ma naħsibx li kienu intenzjonati li jkunu miftuħa waqt din l-Open Day.

Almenu jien hekk assumejt!

MR SPEAKER: Meta għamilna l-Open Day, il-Gvern seta' jekk ried, jiftaħ il-kmamar tiegħu.

GODFREY FARRUGIA: Imma s-soltu, fuq kwalunkwe ħaġa żgħira, nikkomunikaw u nieħdu l-permess ta' xulxin biex napprovaw.

Nistgħu naħdmu aħjar.

GODFREY FARRUGIA: Li ġara huwa li jien, bħala l-Whip tal-Gvern, qisni dehert li nqast mal-pubbliku għax il-kamra tal-Gvern ma ftaħthiex, meta l-Oppożizzjoni fetħet il-kamra tagħha.

Jien nixtieq li l-affarijiet ikunu, kemm jista' jkun, on an equal footing għal kulħadd.

MR SPEAKER: Naħseb li kull grupp fil-Parlament għandu jibbenefika minn okkażjoni bħal din, mhux hekk?

(Interruzzjonijiet)

MARIO DE MARCO: Dan l-istess kif kull deputat seta' kien preżenti.

MR SPEAKER: Ovvjament.

GODFREY FARRUGIA: Biss din il-kamra ma nfetħitx mid-deputati, imma minn nies oħrajn.

MR SPEAKER: Meta għamilt il-Konferenza Stampa, kemm inti, Onor. Farrugia, u kemm l-Onor.

Agius kontu preżenti, fejn iddikjarajna li ...

GODFREY FARRUGIA: Din il-kamra ma kenetx miftuħa bir-roster bid-deputati wieħed wara l-ieħor.

DAVID AGIUS: Iva, hekk kienet!

GODFREY FARRUGIA: Le, kien hemm ħinijiet fejn kien hemm ċerti nies u mhux deputati!

MR SPEAKER: Jien mhux se nidħol dwar dan.

GODFREY FARRUGIA: Għalija l-importanti hu li jekk se terġa' ssir Open Day, aħna għandna d-dritt li niftħu l-kmamar tagħna wkoll.

MR SPEAKER: Dażgur, il-Parlament se jkun miftuħ għall-pubbliku.

L-Onor.

Sigurtà fil-binja ġdida tal-Parlament

DAVID AGIUS: Sur President, nixtieq nagħmel l-ewwel punt dwar is-sigurtà tal-Parlament.

GODFREY FARRUGIA: Din hija parti mis-sigurtà tal-post ukoll.

DAVID AGIUS: Sur President, jien irċevejt email mingħand l-Onor.

George Vella fejn talabni biex nitolbok tanalizza l-issue tas-sigurtà.

Nista' ngħaddihielek, u qed ngħaddieha wkoll lill-Grupp Parlamentari.

L-Onor.

Sur President, nitolbok biex tieħu ftit passi dwar dan.

Nitolbok tgħaddihieli għax m'għandix kopja tagħha.

Din bagħatha lilek l-Onor.

DAVID AGIUS: Sur President, bagħatha lili u lill-Ministru Michael Farrugia.

MR SPEAKER: Qed nistaqsi għax jien ma rċevejt xejn minn għandu.

Għax jien ma rċevejt xejn lanqas!

MR SPEAKER: Onor. Agius, se naċċertak li se nara din l-email tal-Onor.

DAVID AGIUS: Sur President, nitolbok tieħu passi dwar din l-email għaliex, ovvjament, huwa d-dmir tagħna li nieħdu ħsieb dawn l-affarijiet.

Wirjiet fil-binja tal-Parlament

DAVID AGIUS: It-tieni punt li rrid nagħmel huwa dwar il-wirjiet li qed ikollna fil-Parlament.

Jien diġà tkellimt ftit mal-Iskrivan tal-Kamra fejn għidtlu li naħseb li għandna jkollna Kuratur li jieħu ħsieb dawn il-wirjiet.

Għandu jkun hemm kumitat b'rappreżentanza min-naħa tal-Gvern, tal-Oppożizzjoni, flimkien ma' persuna oħra biex kulħadd ikollu d-dritt jagħmel, pereżempju, l-istedin u kollox ikun in order.

Dan huwa dak li jixraq lill-ogħla istituzzjoni tal-pajjiż.

MR SPEAKER: Inwieġbek fuq din aktar 'il quddiem.

MARIO DE MARCO: Nixtieq nistaqsi: X'sar mill-exhibition li suppost kellha ssir mill-BOV, jekk m'iniex sejjer żball?

MR SPEAKER: Issa niġu għaliha.

Onor. Agius, għandek raġun, se ngħidlek x'għamilna.

MR SPEAKER: Irrid ngħid li dwar l-exhibitions diġà ltqajna ma' Heritage Malta u mal-Malta Arts Council, fejn fil-Parlament hemm kummissjoni maħtura minni biex tieħu ħsieb l-esibizzjonijiet li jsiru f'din il-binja.

Fil-fatt, għandu jiġi maħtur Senior Curator nominat minn Heritage Malta, flimkien ma' Arts Policy Director li jkun nominat mill-Malta Arts Council sabiex jagħtuna l-pariri dwar il-kontenut u l-preżentazzjoni tal-wirjiet li jittellgħu.

Irrid ngħid li l-wirja li jmiss hija mtellgħa minn Renzo Piano, li ġej Malta fl-ewwel ta' Awwissu biex jiftaħ wirja dwar ix-xogħol tiegħu li sar hawnhekk, liema wirja se ddum miftuħa għal tliet xhur.

Din se tkun wirja professjonali li għalija ġejjin anke ġurnalisti internazzjonali.

Biss, apparti dan, irrid ngħid li hawn għatx kbir għall-wirjiet; biżżejjed ngħid li din is-sena hija diġà mimlija.

Fil-fatt, aħna se nimxu fuq il-parir ta' Heritage Malta u tal-Malta Arts Council qabel ma niddeċiedu dwar min għandu jesebixxi jew le.

L-Onor.

LOUIS GRECH: Sur President, meta qed tgħid li jkollok ammont kbir ta' rikjesti, min se jiddeċiedi dwar dan l-ammont kbir ta' rikjesti, u dwar min għandu jingħata prijorità?

MR SPEAKER: Li se nagħmlu huwa dan: aħna se ninformaw lil Heritage Malta u lill- Malta Arts Council dwar il-kontenut ta' dawn il-wirjiet, nisimgħu l-parir tagħhom, u mbagħad niddeċiedu minn hemm.

Bħalissa għandna lis-Sur Sandro Debono, li huwa Senior Curator minn Heritage Malta, u lis-Sur Toni Attard mill-Malta Arts Council, li huwa Senior Art Policy Director, li qed jgħinuna f'dan ir-rigward.

MARIO DE MARCO: Ovvjament, hemm wirjiet u wirjiet.

Naħseb li huwa importanti li jkollna wirjiet ta' ċerta kwalità li jiġu esebiti hawnhekk.

MR SPEAKER: Il-pubbliku Malti kollu għandu jkollu dan l-aċċess!

MARIO DE MARCO: Il-punt huwa li għandu jkun hemm wirjiet ta' kwalità!

Għalhekk huwa importanti li jkun hemm Kuratur li huwa responsabbli minn dawn il-wirjiet.

Fil-fatt, dak huwa l-pass li se jittieħed!

MARIO DE MARCO: Irridu naraw ukoll il-mod ta' kif jiġu esebiti dawn il-wirjiet, għax jien jista' jkolli wirja ta' kwalità, però jekk ma nesebihiex b'mod professjonali, ovvjament se nkun qed inwaqqa' l-livell tal-post fejn tkun qed tiġi esebita.

Sur President, it-tieni punt huwa li naħseb li fl-amministrazzjoni ta' dan kollu, ma nagħmlu xejn ħażin jekk jiġu involuti rappreżentanti miż-żewġ naħat tal-Kamra.

Naħseb li jkun xieraq li ż-żewġ naħat jinnominaw lil xi ħadd li jkun parteċipi f'din l-amministrazzjoni.

Sur President, int għadek kif għidtilna li appuntajt kumitat amministrattiv.

MARIO DE MARCO: Naħseb li f'dak il-kumitat hemm lok għal rappreżentant min-naħa tal-Gvern u min-naħa tal-Oppożizzjoni.

LOUIS GRECH: Fil-fatt, is-sistema tal-Parlament Ewropew taħdem b'dan il-mod, fejn ikun hemm numru ta' nies mill-Parlament li jirrapreżentaw diversi nies, u li jkunu jifformaw kumitat.

Sur President, naħseb li dan huwa suġġeriment li tista' taħdem fuqu.

MR SPEAKER: Punti oħrajn?

L-Onor.

DAVID AGIUS: Rigward l-istediniet fil-Parlament, naħseb li jkun xieraq li l-Whips taż-żewġ naħat tal-Kamra, flimkien mal-Viċi Prim Ministru, l-Onor.

Louis Grech, u l-Onor.

Mario de Marco għandhom ikunu infurmati meta tkun se tinfetaħ xi wirja jew tinżamm xi attività oħra, anke sabiex iż-żewġ naħat ikunu konxji dwar x'qed jiġri f'dan ir-rigward.

MR SPEAKER: Se nieħdu nota ta' dawn il-punti.

L-importanti huwa li niftakru li l-Parlament huwa tal-pubbliku, mhuwiex mużew fejn min ikun jista' jesebixxi u min le.

L-ispazju fil-Parlament irid ikun miftuħ għal kulħadd!

Naħseb li huwa importanti ħafna li nżommu dan l-ispirtu, għaliex b'hekk nersqu aktar qrib il-pubbliku!

Apparti t-trasparenza u l-immedjatezza, l-idea tiegħi hija li jkollna l-aċċessibilità tal-foyer għal kulħadd, anke għal dawk l-artisti li forsi mhumiex popolari minħabba raġunijiet li m'hemmx għalfejn nidħol fihom.

Kulħadd għandu jkollu d-dritt li jesebixxi x-xogħol tiegħu.

L-Onor.

DEBORAH SCHEMBRI: Sur President, meta se jkun hemm il-wirja li oriġinarjament kellha tkun permanenti?

Dan il-Kumitat u dan il-Kuratur huma interim?

MR SPEAKER: Li ġara huwa li meta aħna ltqajna mal-Bank of Valletta, dawn kienu tal-fehma li l-kumpanija ġiet nominata jew mogħtija direzzjoni min-naħa tagħna.

Biss, aħna qatt ma stajna nagħmlu dan għaliex il-kuntratt li l-Fondazzjoni Parlament ta' Malta għandha mal-Bank of Valletta huwa li aħna nieħdu l-exhibition.

Kien hemm din il-problema min-naħa tal-Bank of Valletta dwar il-kuntrattur li kien magħżul, għaldaqstant kellha tinħareġ sejħa pubblika għal interess sabiex mill-ġdid jintagħżel kuntrattur biex jipprepara din il-wirja.

Ovvjament, din l-issue għadha mhijiex riżolta min-naħa tal-Bank of Valletta.

Jidher li – imma għad m'għandix risposta diretta mingħand il-Bank of Valletta – se toħroġ tender, biex kollox isir above board, u mhux tiġi mgħotija tender ta' madwar €200,000 b'mod dirett.

Aħna rriduhom jagħtuna l-exhibition, u mhux min se jagħmilha; jiġifieri, qegħdin f'dan l-istadju.

Però, Onor. Schembri, naċċertak li sal-aħħar ta' din is-sena se jkollna numru ta' esebizzjonijiet, fosthom ta' Renzo Piano.

DEBORAH SCHEMBRI: Jiġifieri, la darba jkun hemm din l-esebizzjoni permanenti, xorta se jkun hemm lok u spazju għal wirjiet oħrajn?

MR SPEAKER: Ċertament!

Din hija l-linja li se nieħdu!

Se jkun hemm esebizzjoni permanenti u spazju biżżejjed għal esebizzjonijiet oħrajn.

L-Onor.

GODFREY FARRUGIA: Nixtieq nappella biex il-pulizija li jkunu xogħol hawnhekk ikunu jistgħu jingħataw taħriġ biex ikunu jafu jħaddmu l-automated external defibrillator.

MR SPEAKER: Se jieħu ħsieb l-Iskrivan tal-Kamra.

Nirringrazzjakom.

Fis-7.58 pm, il-Kumitat aġġorna għal data li kellha tiġi kkomunikata aktar tard.


KUMITAT PERMANENTI DWAR IXXOGĦOL TALKAMRA

LAQGĦA NRU 29

Il-Ġimgħa, 10 ta' Lulju 2015

IlKumitat Permanenti dwar ixXogħol talKamra ltaqa' filkamra tal-kumitat 3 fil-binja tal-Parlament, ilBelt Valletta, fis6.16 p.m.

Anġlu Farrugia, ippreseda.

PREŻENTI

IdDeputat Prim Ministru u Ministru għallAffarijiet Ewropej u Implimentazzjoni talManifest Elettorali l-Onor.

IlMinuti tallaqgħa numru 28 tas27 ta' April 2015 kienu kkonfermati.

PERMESS LILL-MEDIA

L-Ispeaker informa lill-Kumitat li kien hemm talba mill-media għall-permess biex jiffilmjaw u jieħdu ritratti tal-ewwel parti tal-laqgħa tal-Kumitat.

Il-permess ingħata.

XOGĦOL TAL-KAMRA

Il-Viċi Prim Ministru l-Onor.

Louis Grech informa lill-Kumitat li l-ħsieb tal-Gvern kien li fis-seduta ta' nhar it-Tnejn, 13 ta' Lulju 2015 tiġi diskussa l-Mozzjoni 246 ippreżentata mill-Kap tal-Oppożizzjoni, l-Onor.

George Pullicino biex temenda Avviż Legali 150 tal-2015 li daħħal fis-seħħ Regolamenti tal-2015 li jemendaw ir-Regolamenti dwar Liċenzjar, Akkreditament u Assikurazzjoni ta' kwalità fl-Edukazzjoni Avvanzata u Ogħla – Att Dwar l-Edukazzjoni (Kap 327).

L-Onor.

David Agius informa lill-Kumitat li ma kienx qiegħed jaqbel ma' dan għaliex il-Kap tal-Oppożizzjoni kien se jkun imsiefer.

Fuq punt imqajjem mill-Onor.

Mario de Marco dwar il-posponiment tad-diskussjoni fl-istadju tat-Tieni Qari dwar l-abbozzi ta' liġijiet li għandhom x'jaqsmu mad-demerger tal-Awtorità Maltija għall-Ambjent u l-Ippjanar, l-Onor.

Louis Grech irrileva li t-test tal-abbozzi kien ilu għand l-Oppożizzjoni madwar erba' ġimgħat.

Wara diskussjoni l-Onor.

Louis Grech talab li l-Kumitat jiġi sospiż għal ftit minuti sakemm issir il-konsultazzjoni neċessarja.

Il-Kumitat ġie sospiż fis-6.55pm u rriżuma fis-7.01pm.

Wara diskussjoni l-Kumitat qabel li:

Matul is-seduta ta' nhar it-Tnejn, 13 ta' Lulju 2015 li tibda fis-6.00pm għandha tiġi diskussa l-Mozzjoni 243 ippreżentata mill-Onor.

George Pullicino biex biex temenda Avviż Legali 140 tal-2015 li jipprovdi għat-Twaqqif tal-Istitut għall-Edukazzjoni.

Id-diskussjoni dwar din il-mozzjoni għandha tagħlaq fid-9.00pm meta titqiegħed għall-vot.

F'każ li tintalab division din għandha tittieħed nhar it-Tnejn, 20 ta' Lulju 2015 f'nofsinhar.

Matul is-seduta ta' nhar it-Tlieta, 14 ta' Lulju 2015 li tibda fis-6.00pm għandha ssir diskussjoni ġenerali fuq ir-rapport annwali għas-sena 2013 dwar l-Iżvilupp Sostenibbli skont l-Artikolu 14 tal-Att dwar l-Iżvilupp Sostenibbli (Kap. 521), liema diskussjoni tagħlaq fid-9.00pm u tkun mingħajr vot.

Matul is-seduta ta' nhar l-Erbgħa, 15 ta' Lulju 2015 li tibda fid-9.00am għandha titkompla d-diskussjoni fl-istadju tat-Tieni Qari dwar Abbozz ta' Liġi dwar l-Ippjanar tal-Iżvilupp – Abbozz 107 – liema diskussjoni tagħlaq f'nofsinhar meta titqiegħed għall-vot.

Matul is-seduta ta' nhar l-Erbgħa, 15 ta' Lulju 2015 li tibda fis-6.00pm għandha titkompla d-diskussjoni fl-istadju tat-Tieni Qari dwar Abbozz ta' Liġi dwar il-Protezzjoni tal-Ambjent – Abbozz 108 – liema diskussjoni għandha tagħlaq qabel id-9.00pm meta titqiegħed għall-vot.

Jekk ikun għad fadal ħin titressaq talba sabiex isir ir-rikonsiderazzjoni fi stadju tal-Kumitat tal-Abbozz ta' Liġi li jemenda l-Att dwar Sigurtà fl-Ajruportijiet u fl-Avjazzjoni Ċivili – Abbozz Nru 92 – liema stadju jiġi kkonsidrat waqt l-istess seduta.

Ukoll jekk ikun fadal ħin, il-Kamra mbagħad tgħaddi għad-diskussjoni fi stadju tat-Tieni Qari dwar Abbozz ta' Liġi dwar ir-Regolatur għas-Servizzi tal-Enerġija u l-Ilma – Abbozz Nru 105.

Fuq talba tal-Onor.

Godfrey Farrugia sabiex id-diskussjoni fuq dan l-Abbozz ta' Liġi tingħalaq, l-Onor.

David Agius informa lill-Kumitat li qabel jikkonferma dan il-ftehim kien se jikkonsulta mal-grupp parlamentari.

Matul is-seduta ta' nhar il-Ġimgħa, 17 ta' Lulju 2015 li tibda fid-9.00am għandha tibda d-diskussjoni fl-istadju tat-Tieni Qari dwar l-Abbozz ta' Liġi dwar it-Tribunal ta' Reviżjoni tal-Ambjent u l-Ippjanar – Abbozz Nru 109 – liema diskussjoni tagħlaq f'nofsinhar meta titqiegħed għall-vot.

Matul is-seduta ta' nhar il-Ġimgħa, 17 ta' Lulju 2015 li tibda fis-6.00pm għandha tiġi diskussa l-Mozzjoni 247 ippreżentata mill-Onor.

Jason Azzopardi biex tirrevoka Avviż Legali 153 tal-2015 li fih l-Ordni dwar it-Twaqqif tal-Aġenżija għas-Sistema ta' Infurzar Lokali.

Matul is-seduta ta' nhar it-Tnejn, 20 ta' Lulju 2015 li tibda fid-9.00am għandha tiġi diskussa l-Mozzjoni 246 ippreżentata mill-Kap tal-Oppożizzjoni l-Onor.

Simon Busuttil u mill-Onor.

George Pullicino biex temenda Avviż Legali 150 tal-2015 li daħħal fis-seħħ Regolamenti tal-2015 li jemendaw ir-Regolamenti dwar Liċenzjar, Akkreditament u Assikurazzjoni ta' kwalità fl-Edukazzjoni Avvanzata u Ogħla – Att Dwar l-Edukazzjoni (Kap. 327).

Id-diskussjoni fuq din il-mozzjoni għandha tagħlaq f'nofsinhar meta titqiegħed għall-vot.

F'każ li tintalab division din għandha tittieħed dakinhar stess u wara jittieħdu d-divisions li jkunu ntalbu matul il-ġimgħa ta' qabel.

Matul is-seduta ta' nhar it-Tnejn, 20 ta' Lulju 2015 li tibda fis-6.00pm għandha tibda d-diskussjoni fi stadju tat-Tieni Qari dwar l-Abbozz ta' Liġi dwar l-Arbitru għas-Servizzi Finanzjarji – Abbozz Nru 100 – liema diskussjoni tagħlaq fid-9.00pm meta titqiegħed għall-vot.

Immedjatament wara l-Kamra taġġorna għall-ferjat tas-sajf.

L-Onor.

David Agius għamel referenza għall-istadju tal-kumitat tal-Abbozz ta' Liġi dwar Stili ta' Ħajja Sana (Biex Titnaqqas l-Obeżità) – Abbozz Nru 62 – imressaq mill-Onor.

L-Onor.

Godfrey Farrugia informa lill-Kumitat li kien intlaħaq qbil li l-abbozz oriġinali tal-Onor.

Cutajar issa kien se jieħu l-forma ta' enabling act sabiex jipprovdi għall-ħruġ ta' avviżi legali dwar dak kontemplat fl-istess abbozz kif ukoll dwar dak li ħareġ mill-Working Group dwar id-dijabete.

Fuq punt imqajjem mill-Onor.

David Agius, il-Kumitat qabel li jekk jintalbu divisions fuq materji oħra li ma ġewx imsemmija hawn fuq, tali votazzjonijiet għandhom jittieħdu f'data li tiġi maqbula bejn iż-żewġ naħat u mhux bilfors nhar it-Tnejn, 20 ta' Lulju 2015 f'nofsinhar.

AFFARIJIET OĦRA

Użu tal-vot elettroniku filParlament Malti

L-Ispeaker Anġlu Farrugia għamel referenza għall-aħħar żewġ seduti li fihom intalbu divisions u fejn il-votazzjonijiet ittieħdu kemm bil-mod tradizzjonali kif ukoll permezz tal-vot elettroniku.

Huwa informa lill-Kumitat li min-naħa teknika ma jidhirx illi kien hemm problemi u għaldaqstant staqsa jekk kienx hemm qbil li sakemm il-Kamra ma tiddeċidix mod ieħor, meta l-Parlament jerġa' jiltaqa' wara l-ferjat tas-sajf, id-divisions jibdew jittieħdu bil-mod elettroniku biss.

Wara diskussjoni l-Kumitat qabel li tali deċiżjoni kellha tittieħed aktar 'il quddiem.

Rappreżentant tal-Parlament Malti fi Brussell

L-Ispeaker Anġlu Farrugia għamel referenza għar-rappreżentant tal-Parlament Malti fi Brussell, is-Sur Kenneth Curmi Research Analyst, li l-inkarigu tiegħu beda fit-12 ta' Jannar 2015 u li skont il-kuntratt tiegħu, tali inkarigu kellu jiġi kkonfermat minn dan il-Kumitat f'għeluq sitt xhur mill-ħatra tiegħu.

Il-Kumitat ikkonferma l-ħatra tas-Sur Curmi għas-sitt xhur li ġejjin.

Xandir talħidma talParlament

L-Ispeaker Anġlu Farrugia għadda lill-Membri tal-Kumitat kopja ta' ittra datata 19 ta' Ġunju 2015 mibgħuta mill-Awtorità tax-Xandir lill-Iskrivan tal-Kamra wara talba li saret għall-ħruġ ta' liċenzja għal servizz ta' xandir mill-Parlament Malti u dan sabiex il-Parlament ikollu kanal televiżiv free-to-air tiegħu.

Huwa informa lill-Kumitat li skont din l-ittra, l-Att dwar ix-Xandir jgħid illi liċenzja tista' tinħareġ biss lil kumpanija rreġistrata u għaldaqstant l-Awtorità hija tal-fehma li biex tintlaqa' t-talba tal-Parlament għandha ssir emenda għal dan il-għan fl-artikolu 10(5) tal-Att dwar ix-Xandir jew inkella l-Kumitat jiddeċiedi li jkun hemm eċċezzjoni għall-Parlament.

Fuq proposta tal-Ispeaker, il-Kumitat qabel li fil-prinċipju l-Parlament għandu jkollu kanal free-to-air u li għandu jiġi studjat jekk għandhiex tiġi ppreparata emenda għal-liġi inkwistjoni kif indikat mill-istess Awtorità tax-Xandir jew jekk il-Parlament, bħala l-ogħla istituzzjoni tal-pajjiż, ikun eżenti mill-obbligi ta' din il-liġi u allura tinħariġlu liċenzja.

L-Onor.

Deborah Schembri għamlet referenza għax-xandir tal-Parlament permezz tas-servizz tal-GO Interactive u staqsiet dwar il-possibilità li dan l-istazzjon ikollu l-faċilità ta' programme guide li permezz tagħha s-sistema ta' catch up tkun taħdem ukoll fuq ix-xandiriet parlamentari.

Open Day fil-binja tal-Parlament

L-Onor.

Godfrey Farrugia ġibed l-attenzjoni tal-Kumitat li f'attivitajiet bħal ma kienet dik tal-open day li nżammet fis-6 u s-7 ta' Ġunju 2015, għandu jkun hemm ftehim minn qabel dwar liema partijiet tal-binja jkunu aċċessibbli għall-pubbliku.

Sigurtà tal-binja tal-Parlament

L-Onor.

David Agius talab lill-Ispeaker sabiex jieħu passi dwar l-ilmenti mqajma f'email li huwa kien irċieva mingħand il-Ministru għall-Affarijiet Barranin, l-Onor.

George Vella, dwar is-sigurtà fil-binja tal-Parlament.

Huwa qara l-kontenut tal-email u għadda kopja ta' din l-ittra lill-Ispeaker u lill-Membri tal-Kumitat.

L-Ispeaker aċċerta lill-Onor.

Agius li kien se jieħu nota tal-kontenut tal-email inkwistjoni.

Esibizzjonijiet fil-binja tal-Parlament

L-Onor.

David Agius għamlu referenza għall-esibizzjonijiet li jittellgħu fil-bini tal-Parlament u qalu li għandu jkun hemm kuratur li jieħu ħsieb dawn il-wirjiet kif ukoll li għandu jitwaqqaf kumitat li għandu jinkludi Membri min-naħa tal-Gvern u tal-Oppożizzjoni li jevalwa talbiet biex jittellgħu wirjiet f'din il-binja.

Dwar dan il-punt, l-Onor.

Louis Grech qal li din hija s-sistema addottata fil-Parlament Ewropew.

L-Onor.

Agius qal ukoll li jkun xieraq li l-Whips taż-żewġ naħat tal-Kamra flimkien mal-Viċi Prim Ministru l-Onor Louis Grech u l-Onor.

Mario de Marco jkunu infurmati meta tkun se tinfetaħ wirja jew tinżamm xi attività oħra, anke sabiex iż-żewġ naħat ikunu konxji dwar x'qed jiġri f'dan ir-rigward.

L-Ispeaker Anġlu Farrugia informa lill-Kumitat li fil-kummissjoni interna maħtura minnu sabiex tieħu ħsieb dawn il-wirjiet bdew jieħdu sehem Senior Curator innominat minn Heritage Malta u Arts Policy Director innominat mill-Malta Arts Council sabiex ikunu jistgħu jagħtu parir kemm dwar il-kontenut kif ukoll dwar il-preżentazzjoni tal-wirjiet li jittellgħu.

Huwa żied li d-deċiżjoni dwar jekk tittellax jew le l-wirja tkun tista' tittieħed fuq dawn il-pariri.

Dwar ir-rimarki l-oħra l-Ispeaker Farrugia qal li filwaqt li kien qed jieħu nota tal-punti mqajma, huwa importanti li l-Parlament jibqa' aċċessibbli għal kulħadd għaliex b'hekk ukoll l-istituzzjoni tersaq lejn il-pubbliku.

L-Onor.

Mario de Marco staqsa dwar l-esibizzjoni li kellha tittella' dwar l-istorja tal-Parlament Malti sponsorjata mill-Bank of Valletta.

L-Ispeaker Anġlu Farrugia għamel referenza għall-ftehim li hemm bejn il-Fondazzjoni Parlament ta' Malta u l-Bank of Valletta datat 7 ta' Marzu 2013 dwar l-għoti ta' esibizzjoni lill-Fondazzjoni.

Huwa informa lill-Kumitat li min-naħa tal-Bank of Valletta inqalgħet diffikultà dwar il-kuntrattur li kien jidher dejjem magħżul mill-Bank of Valletta u għaldaqstant kellha tinħareġ sejħa pubblika għall-interess sabiex jintgħażel kuntrattur mill-ġdid biex jipprepara din il-wirja.

Fuq punt imqajjem mill-Onor.

Deborah Schembri l-Ispeaker Farrugia informa lill-Kumitat li anke wara li tittella' l-esibizzjoni permanenti dwar l-istorja tal-Parlament, se jkun hemm spazju fejn ikunu jistgħu jittellgħu esibizzjonijiet oħra.

Taħriġ fl-użu tal-automated external defibrillator

Fuq punt imqajjem mill-Onor.

Godfrey Farrugia l-Ispeaker Anġlu Farrugia informa lill-Kumitat li l-Iskrivan tal-Kamra se jkun qiegħed jara li jerġa' jsir it-taħriġ neċessarju fl-użu tal-automated external defibrillator u li dan it-taħriġ jingħata wkoll lill-uffiċjali tal-pulizija li issa qed jagħmlu xogħol ta' sigurtà mal-binja tal-Parlament.

Fit7.58 p.m. ilKumitat aġġorna għal data li kellha tiġi kkomunikata aktar tard.

ANĠLU FARRUGIA

Proceedings, agenda, minutes and transcripts of the parliamentary committees hbc